c: text/html

collection: archivebot

text:
जय भगबान
से ‘ओ’ चलिये गेलै। कतेक नेहौरा केने रहियै जे नहिं जाऊ मुदा नहिंये मानलक। गेब्बे जे केलै से कि अपना मोन सं? जं अपना मोने जइतै एना सुन्न नजरि सं तकैत कियैक हमरा?
जेबा काल कहने छल-‘ हे, जाड़ छैक, ताहू मे सर्दी भ’ गेल अछि, पटना पहुंचि दवाई खायब, समय पर। सर्दी बड्ड लजकोटर बेमारी होइत छैक, जल्दी जेबाक नामे नहिं लैत छेक।’ जेबा सं दू दिन पहिने कहलक-‘ एं यौ, हमरा गेला के बादो हमरा मोन रखबै? हम कहने रहियै-‘ आहां त’ अपने जेबाक लेल उताहुल छी, जाऊ ने, हमहीं काटय दौड़े छी आहांके। हमरा बौंसैत बाजलि-‘ नै यौ, आहां कहिं काटय दौड़ि, मुंह त’ मनुखे सन लगैत अछि तहन काटब कोना? एं यौ, आहां काटबो करय छियैक? कहैत-कहैत भभाक’ हंसय लागल रहै, हम हेरा गेल रहि ओकर कजरैल आंख उन्मुक्त हंस्सी म। ओना ओकर रूप-रंग आकर्षक रहबे करय मुदा जाघरि हंसैत रहै हमरा किछु बेसिये नीक सरेबगर लागय। धुआ-धुजा खूबे नमगर, पानक पात सन पातर ठोर, ललितगर गाल, निश्चल आंखि, कटगर भौंह, सुरेबगर नाक नाक पर सदिखन तामस। तामस माने लगै जे समुच्चा दुनिया के एक्के हा’क द’ बजा लेतै जकरा फुरेतै से कहतै करतै। एक दिन हम कहबो केलियै-‘ हे, एना नहिं बाजि, बेटी--धी छी, ताहू मे अनतअ आयल छी, की कहत लोक सब,’‘छोड़ू ने... लोक की कहत? लोक की हमर खेबा-खर्चा चलबैत अछि।’ कहिक अप्पन हाथ उठा कहलक हमरा-‘दिय ताली।’ ओनाहियो एहने उन्मुक्त निश्चछल नीक लगैत छै। फेर तकरा बाद मारितेरास आहे-माहे सब गपियाय लागल। गप्प एतेक रहै जे सधबे नहिं करय, जतेक करियै एहि सं फाजिल बांचल रहैय। जे कहांदिन ओकरा सांझे निनियां जांति दैत छैक मुदा एत्त देखियै जे निन्नै होइक ओकरा। एगारह-एगारह बजे राति घरि बैसल गपियैत रहय। मरखाहि रहबे करय कने बोली सेहो एक मिसिय कड़गर रहय। मुदा हमरा सं सिेहे सं बतियैत छल।
एक दिन भोरे धरि कहलियै-‘कने पानि सुसुम करू यै। हे, ओहि मे कने नोन सेहो खसा देबैक, गलगल्ला करबै कनेक, गर्दनि बड्ड दुखाइत अछि सर्दी दुआरे।’ हम कहि अलोपित गेलहुं। काजक धर रहै, बाझि गेलहुं कोनो काज मे। काज शेष भेलाक बाद जखन आंन धुरलहुं दरबज्जे पर टोकलक किया-‘कत्त गेल छलियैयै? आहांके बड़िकाल सं ताकि रहल छथि।’ हम पुछलियैक-‘कियैक उतारा भेटल-जइयो ने आंगन अपने बुझि जेबैक।’ धरफरायल आंगन गेलहुं। आंगनक केबाड़े सग रहि कि बाजलि-1कत्त बौआइत छलियैयै? कोनो काजक समय होइत अछि कि नै? हमरा कहलहुं सुसुम पानि करय अपने कत्त अलोपित गेल छलियै? एत्ति काल जे एगो पानि बड़दियायल छी से कि हमरा कोनो दोसर काज नहिं छथि भगवान देने?’ लोटा ओकरा हाथ चुपचाप गलगल्ला केलहुं आग्नेय दृष्टि सं तकैत रहल हमरा मुदा हम खौंझबैत कहलियै-‘ एं यै, आहां हमर कनियां छी , जे एत्ते हुकुम चलबैत छी।’ गाल ललौन गेलै मुदा तुरछैत बाजलि-‘जेहन चालि अछि ताहि परकनियां डेबल पार नहिं लागत आहां बुत्ते।’ तमसायल देखि गप्प के टारैत कहलियै-1छोड़ू ने, आहां छीहे ने अंत मे हमर कनियां बनय लेल।’ आंखि मे तामस, लाज सिनेह लेने बाझि गेल अपना काज मे। से जेबा काल कहां किछु कहलकै। चुप्पे, अकदम गुम्म मुदा व्याकुल नजरि सं हमरा बेधैत चलि गेलै. ेकर ओहि प्रश्नवाचक नजरि के कोनो जबाब ने तहिया छल ने आई अछि। उतारा देबो की करितियै बिनू कहने सबटा कहि गेलछल। ओकरा गेलाक बाद हमरा मनुहुयैल देखि संगी कहलय-‘चिंता कियैक करै छैं दोस, जल्दी फेर एत्तौ ओ। हम कहलियै-‘ जय भगबान...? संगी बाजल-‘ह रौ, जय भगबान त’...
मैथिली कथा
गुंजन श्री

robotstxt: allowed

filter: keep


text:
कवि कथाकार आ
अग्रज मित्र केदार काननक आग्रह पर लिखल हमर एक टा यात्रा-डा
1000
यरी 'मोखाक माटि’
शीर्षक सँ वर्ष 2017 मे
प्रकाशित 'भारती मंडन’क ताजा अंक (अंक
: 13, नव क्रमांक : 1) मे भारी आ भ्रामक गड़बड़ी संग
छपबाक सूचना संपादक द्वारा काल्हि साँझ भेटल अछि। संपादक भाइ केदार काननक दूरभाष सूचनाक अनुसार, प्रूफ-टंकन आ मुद्रण मे ‘भारती मंडन’ दिस सँ भेल भयंकर
गड़बड़ी आ असावधानीक कारणें ई आलेख ततेक विरूपित, विकृत आ अशुद्ध
छपल अछि जे एकरा पढ़ब लेखक संग अन्याय हैत। एकरा एक टा दुर्घटना मानैतो हम व्यक्ति
आ लेखक दुनू रूप मे आहत आ परेशान छी। बहुत बहुत परेशान! एहि विषम-विकट स्थिति मे
हम अपन पाठक, प्रेमी, शुभचिंतक, मित्र आ अग्रज लोकनि सँ निवेदन करय चाहैत छी जे 'भारती मंडन’ मे छपल पाठ केँ खारिज कयल जाय आ ओकर संदर्भ रूप
मे कतहु चर्चा नइँ कयल जाय। शुद्ध पाठ पुन: पत्रिका मे आकि पुस्तक रूप मे जाबत
सामने नइँ अबैत अछि एत’ ऑनलाइन प्रस्तुत कयल जा रहल आलेखक पाठ करी, से अनुरोध।
—गौरीनाथ
23 मार्च, 2017
(शहीदे आजम भगत सिंह, सुखदेव आ राजगुरुक शहादत दिवस पर)
यात्रा-डायरी
(7 अगस्त सँ 31 अगस्त, 2015)
गौरीनाथ
अहाँ कोनो नीक
सपना देखै छी तँ की करै छी?... सब सँ पहिने अपन खास दोस्त, मनमीत, प्रिया केँ सुनबै छी! जँ तेहन केओ तत्काल सहज
उपलब्ध नइँ तँ जे केओ सहृदय, आत्मीय सन
1000
हाँक दैनंदिन जीवनक परिधि मे बातचीत लेल उपलब्ध
होइत अछि, ओकरा सुनाक’
अपना मनक उत्ताप केँ कम
करैत छी। जँ तेहनो केओ नइँ तँ अहाँ नदी, गाछ-बिरिछ आकि चिड़ै-चुनमुनी केँ बहाना बनबै छी
आ अपन एकांतक मीत बनि मने-मन स्वयं केँ ओ सब सुनबैत ओहि सपना मे किछु ने किछु
विचार (अवचेतन मे सही) मिलबैत ओकरा एक टा नव रूप दैत छी। जँ अहाँ चित्रकार हैब तँ
ओकर प्रस्तुति मे पेंटिंग्स वला किछु तत्व अबस्से औतै। फिल्मकार हैब तँ
दृश्य-योजनाक संग छवि प्रस्तुत करबाक प्रयास रहत। छात्र, अध्यापक होइ अथवा साधारण मनुक्ख—अहाँक सपनाक पुनप्र्रस्तुति मे अपन व्यक्तित्वक
संगहि निजी विचार-दर्शनक प्रभाव कोनो-ने-कोनो रूप मे अबस्से आओत।...
ओरहान पामुक अपन
समस्त कथा-रचना केँ अपन सपनाक प्रतिरूप मानैत छथि। हुनक ई बात हमरा रुचैत अछि।
हमरा लगै अछि जे कथा-उपन्यास सन रचनाक बहाने हम अपन सपने तँ बिलहै छी। अंतर दू
स्तर पर अछि। एक, हम अपन हीत-मीत, दोस्त आ प्रिया सब किछु एक टा विशाल पाठक वर्ग केँ बुझैत छी। दू, जेँकि हम कथाकार-उपन्यासकार होइत छी तेँ अपन
सपना केँ अहाँ धरि पहुँचाबैक क्रम मे ओहि मे बहुत किछु मिलबैत रचना केँ एक टा
कला-रूप देबाक समस्त ओरिआओन करैत छी। माने लोक, समाज, इतिहास, दर्शन सँ जुड़ल अपन अनुभव-ज्ञान सँ अर्जित
विचार सेहो ओहि सपना मे मिलबैत छी। फेर कहबाक लेल एक टा शिल्प गढ़’ पड़ैत अछि। हमर स्वप्न-वृतांत मे अंत-अंत धरि
अहाँक रुचि, उत्सुकता आ
जिज्ञासा नइँ रहत तँ कथी लेल पढ़ब? संगे महत्त्वपूर्ण ईहो जे अहाँक देश-समाजक सीमा कतेक टा अछि?
हमर पाठक आ प्रेमी कखनो
पासपोर्ट आ विजा नइँ देखैत अछि, तँ हम अपन नागरिकता एक देशक सीमा धरि किएक मानी? कतेको मास सँ तुर्की आ फ्रांस मे संघर्षरत
छात्र आ मजदूरक पीड़ा हमरा हैद
1000
ाबाद, जेएनयू, बीएचयू, पटना आ शिमलाक छात्र-छात्राक पीड़ा सँ कम
व्यथित नइँ कयलक अछि। कश्मीरक पुलवामा मे लगातार कर्फ्युक बीच घुटि रहल निदा नवाजक
परिजन आ अफस्पाक विरुद्ध सोलह वर्षक अनशन सँ असह्य पीड़ा सहयवाली ईरोमक दर्द हमरा
अपने बंधु-बांधवक दर्द बुझाइत अछि। गोरक्षाक नाम पर जे दलित-अल्पसंख्यक मारल गेलाह,
की ओ हमर केओ नइँ छलाह?
सोलह दिसंबरक घाव केँ
ताजा करैत जे रोज मारते बलात्कारक खबरि आबि रहल अछि—ई हमर-अहाँक सोच आ सपना संग बलात्कार नइँ थिक
की? एहन विषम-विषाक्त
समय मे हमरा सब केँ अपन सपना बचेबाक संगहि अपन प्रियजन धरि पहुँचेबाक लेल अनथक
रोज-रोजक ओरिआओन मे लागल रह’ पड़ैत अछि। पाश कहने छलाह, 'सब सँ खतरनाक होइत अछि सपनाक मरि जायब।’
माने कथा-उपन्यासक अंत!
इतिहासक अंत!... हम एहन-एहन सब अंतक विरुद्ध नव-नव सपना हेतु सुखद निन्नक ओरिआओन
1000
कर’ चाहैत छी। हम
खूब-खूब काज करैत खूब-खूब थाक’ मे विश्वास रखैत छी ताकि बढिय़ा निन्न होअय आ ओहि निन्नक
फसिल जे सपना हमरा भेटत तकरा अहाँ सब धरि पहुँचबैक यत्न करब।
कविक गद्य-प्रसंग
अनेक बात मे एक टा ईहो कहल गेल जे 'गद्य हुनक कसौटी’ होइत छनि। कथाकार कथा-उपन्यास लिखय कि निबंध,
संस्मरण, डायरी—ओकर गद्यक रूप-भिन्नता मादे जे कोन श्रेष्ठ आ
निकष तकर पता हमरा नइँ। हमरा बस एतबे लगै अछि जे कथा-उपन्यास रूप मे हम अपन सपनाक
एक टा कलात्मक प्रस्तुति करैत छी तँ निबंध, संस्मरण, डायरी आदि सन कथेत्तर विधा मे अपन खाँटी सपना
कम सँ कम कलात्मकताक संग अहाँक सोझा रखैत छी। जेना एक कारीगर अपन कारीगरीक बलें
अनेक आओर तत्वक संयोग सँ दूध सँ रसगुल्ला, पेड़ा, बर्फी सन नाना प्रकारक मिठाइ बनबैत अछि। एहि
तरहक सब मिठाइक मूल मे दूध-चीनी अछि, मुदा स्वाद सभक भिन्न। हमरो कथा-उपन्यास सपनाक
एहने प्रकार थिक आ कथेत्तर गद्य केसर-बादाम युक्त ताजा दूधक गिलास। एत’ जे हम अपन डायरीक पन्ना मे दर्ज किछु सपनाक
टुकड़ी सब राखि रहल छी ई सब अलग-अलग दिनुका सुच्चा सपना थिक। भ’ सकैछ एहि सब मे कोनो प्रकारक रचना भ’ सकबाक संभावना रहल हैत। तेँ एकरा अहाँ सब संग
साझा क’ रहल छी। एकर किछु
टुकड़ी मे कथा अथवा कविताक तत्व भेटि जाय तँ ओकरा संयोग मात्र मानि, शुद्ध रूपेँ डायरी आकि यात्रा डायरी रूप मे
पढ़ी, सैह हमर विनम्र
अनुरोध।
—लेखक
07 अगस्त, 2015, दुपहर बाद, डिब्रूगढ़ रा
1000
जधानी, नर्ई दिल्ली सँ प्रस्थान
घर सँ निकलैत काल
यात्राक बैग कोंचि-कोंचि क’ भरि देला सँ तखन परेशानी होइत छै जखन बाट मे कीनल कोनो महत्त्वपूर्ण चीज रखबाक
गुंजाइश नइँ बचै छै। भूख कनेको नइँ होअय आ फूड फेस्टिवल मे जाउ, तँ की स्वाद पायब! एहिना होइत छै जखन कोनो
यात्रा पर जाइ सँ पहिने ओहि संदर्भ-प्रसंग सँ जुड़ल मारते रास बात दिमाग मे जमा भ’
गेल होअय तँ।...
नेल-पॉलिश धरि लगेबा सँ पहिने स्त्रीगण नीक सँ न’ह साफ करैत छथि। आ एक हम छी जे कतहुक यात्रा पर
बहराइ सँ पहिने अपन दिमागक झाड़-पोछ जरूरी नइँ बुझै छी।...
जत’क हम मूल वासी छी तत’ जा रहल छी यात्री बनि। हमरा कोसी आ कोसी परिसर
एक बेर नव तरहेँ देखबा आ महसूस करबाक मन भेल। कोनो बेजाय नइँ। मुदा अपना दिमाग मे
भरल पुरना स्मृति, अनुभ
1000
आ किताब सब
मे पढ़ल बातक प्रभाव-उष्मा सँ मुक्त भ’क’ जयबाक बदला ओकर दबाव किएक बुझा रहल अछि? जेना हार्ड डिस्क सँ कोनो चीज अहाँक बेर-बेर
डिलिट वा फॉर्मेट कयलाक बादो हटि नइँ रहल हो, प्राय: तहिना हम एक तरहक दबाव हटा नइँ पाबि रहल
छी!
रहरहाँ एना होइत
छै जे अहाँ पहाड़ी छी तँ एहि खुशफहमी मे रहैत छी जे अहाँ पहाड़ विशेषज्ञ छी।
बंगाली छी तँ बंगाल विशेषज्ञ आ मैथिल छी तँ मिथिला विशेषज्ञ! जेना विश्वविद्यालयक
गलियारा मे भेट’वला वेतनभोगी
साहित्यक प्राध्यापक अपना केँ आलोचक-साहित्यकार सँ कम नइँ बुझै अछि। हमरा सन
प्रवासी-मानुस सेहो अपन गाम-ठाम दिस घुरैत काल प्राय: जिज्ञासु नइँ होइत अछि;
कखनो ई भान नइँ होइत अछि
जे हम अपना जन्मस्थान केँ, जत’ हमर नेनपन आ
किशोरावस्था बीतल, समग्रता मे
ठीक-ठीक नइँ जनै छी।...आ प्राय: तेँ ओ
1000
’ भेल नव-नव परिवर्तनक नियंता काल देवता बामी माछ जकाँ
बेर-बेर हाथ सँ पिछडि़ धोखा द’ जाइत अछि!
हम मिरचैयाक कोरा
मे खेलाइत जवान भेलहुँ जे हमर पहिल प्रेमिका थिकी; मुदा जखन एक बेर डूबैत-डूबैत बचलहुँ तँ बुझायल
जे हम एहि अल्हड़ नदी केँ कतेक कम जनैत छी। हम बालपन मे जाहि मलाहिन, ग्वालिन, दलित-आदिवासी स्त्रीगण केँ (अभाव वला दिन मे)
मिहनत-मजूरी करैत देखल, आइ अपेक्षाकृत आर्थिक निर्भरताक पहिल
पायदान पर पयर रखैते संघर्षक ओकर हेरायल बाट हमरा समझ मे नइँ अबै अछि। 'सौंसे पोखरि हेलि अयलौं/ दाउर लग डूबि जायब से
के जनैत रहय’ (अग्निपुष्प)।
कहाँ जनैत रही जे सभक नजरि सँ बचाक’ जे डम्हा लताम अनै छलि, सैह अपन भाइक डरें हमरा बैर-चोर बता जेती!...
रात्रि 9 बजे, इलाहाबादक बाद
देह ट्रैन मे आ
मन कतहु आओर उड़ल जाय रहल अछि।... जेना प्रसवा स्त्रीक नाक आ जीह तेज होइत छनि,
प्राय: तहिना प्रवासी
मानुस मे अपना माटि-पानि सँ जुड़ल अतीत केँ सँुघबाक क्षमता किछु बढि़ जाइत छै।
पुरान काठक बाकस मे राखल पौती आ बिड़हाराक संग झिंगुरक खोंता मन पडि़ जायब आ तकरे
संग फिनाइलक टिकियाक गंध सँ अनचोके मन-प्राण अजगजा जायब!...
साबिकक बड़का
संदूक हठात फुजैत अछि। धुरा-गर्दाक बीच कैक टा ने विभिन्न आकार-प्रकारक घाँटी,
गरदामी आ कड़ाम। हरिनक
सिंग आ हाथी दाँतक टुकड़ी! बीझ लागल लगाम सेहो आधा दर्जन सँ कम नइँ। गाय आ महींस
पर्याप्त छल आ घोड़ा ताबत धरि एको टा ने रहि गेल छल, मुदा लगाम अनामतिए! सुनने छलौं जे नेना सब केँ
गलफड़क कोर मे लगामी घाव भेने लगाम लगा देने ठीक भ’ जाइत छै। हमरा क
1000
379;नो घाव नइँ छल, मुदा दू-चारि बेर लगाम लगाक’ घोड़ा जकाँ दौड़बाक प्रयास मे गलफड़क कोर ततेक
छिला गेल जे लगामी भ’ गेल। से कतेको
दिन धरि खाइत काल जखन नोन-मेरचाइ कटकटा क’ लागय तँ अपन मूर्खता पर क्षोभ होअय। ताहि उम्र मे हम कोनो
काबिल वला काज कयने हो, से मन नइँ पड़ै अछि, मुदा मुर्खतापूर्ण घटनाक अम्बार अछि जे आइयो महानगरीय जीवनक आपाधापी मे रहरहाँ
मन पडि़ जाइत अछि। जेना अघोरी सँ लड़ब!... दाडि़मक चोरि!... हिरणी-बिरनीक प्रणय
कथा सुनबाक लोभ!... बद्री बाबाक माजूम पर लोभायब!... कनिया-वरक स्वाँग मे निरंतर
ठगाइत जयबाक सुख!...
की ई
स्मृति-शृंखला घरमुँहाक नॉस्टेलजिक हेबाक संकेत थिक?
08 अगस्त, 2015, बेरू पहर, कालिकापुर
पोखरिक पच्छिम
गाछी सब देखैत बँसबिट्टी धरि पहुँचि गेलहुँ। बँसबिट्टीक एक कात तीसेक साल पहिनेक
लागल शीशोक जे पँतियानी छल ताहि मे सँ एक मात्र बचल शीशो आब जवान भ’ गेल अछि। एत’ कनेक पश्चिम एक टा विशाल जोमक गाछ छल। ओ गाछ
कतेको साल पहिने कटि गेल, मुदा ओकर स्मृति मन मे ओहिना खरकट्टल अछि। एकाएक ओहि जोम-गाछक याद दशको पहिने
बिछुड़ल प्रिया जकाँ आयल आ प्यास सँ कंठ सुखा जकाँ गेल।
...चौदहम कि पंद्रहम
सालक गृष्म रहल हैत। कारी-कारी जुआयल जामुनक टटकापन ध्यान आकृष्ट कर’ लागल छल। ओहि मे किछु खास छलै जे बगलेक तुइतक
लाली आ अत्ता कि बड़हरक लाली सँ भिन्न छलै। जुआयल जिलेबीक फड़ मे सेहो रहरहाँ लाली
भेटि जाइ छै। अलबत! सिनुरिया आम कि रतबा लताम मे अद्भुत लाली रहैत छै। मुदा दाडि़म
आ जामुनक रंग-संग किछु फराक बात छलै। कनेके जोर आकि दाब पडऩे फुटि पड़बाक भय सँ
भरल। जेना ठोरक लाली!... आ ईहो ओही ग्रीष्म मे पता चलल छल जे सुन्नरि बालाक चारू
रक्ताभ ठोरक पाछाँ अनेक रहस्य-कथा प्रचलित अछि!... आ सब सँ बढि़ ई जे रí
1000
0;प, रंग आ गंध सँ प्रीतिक शुरुआत भेल छल। गर्म खूनक
लाली, भोरका रक्ताभ
सूर्यक लाली, मिहनतकशक श्रमक
लाली मे साम्य देखबा-बुझबाक शुरुआत अवचेतन मन मे कतहुँ ने कतहुँ ओही काल-खंड मे
भेल रहल हैत।
कामना मे अड़हूल
फुलेबाक उमेर छल ओ, 'लाल लाल तीन लाल’
वला फकड़ा बुझबाक
उमेर!...
स्मृतिक क्रम
टूटि गेल।
घुरि-फिर हम अपन
नव-निर्मित घर मे अयलहुँ। किछुए घंटा पहिने एत’ पहुँचल छी आ कनेके काल बाद अररिया लेल निकलब।
पयर मे घुरघुरा लागल अछि जेना!...
09 अगस्त, 2015, भोरुका पहर, डाक बंगला, अररिया
एहि डाक बंगला मे
हम रातिए आयल रही। दस बजेक करीब। कोसीक छाडऩ आ 'मैला आँचल’ परिसरक ई मुख्यालय छी। एहि शहर बाटे हमर आयब-जायब
1985 सँ रहल अछि। एत’ अनेक आत्मीय मित्र आ परिजन सब छथि जिनका सब सँ
भेटघाट सेहो होइते रहल, मुदा राति बीतबैक अवसर पहिले बेर भेटल। ताहि लेल वियोगी जी केँ धन्यवाद।
एहि शहर मे पयर
दै सँ पहिने बाटे मे जे सूचना भेटल से दुखी क’ देलक। शहर मे तनावक स्थिति अछि। बसात
उनटा-पुनटा बहि रहल अछि। बूचडख़ाना आ माउसुक कारोबार सँ जुड़ल लोकक प्रति दोसर
समुदायक मुट्ठीभरि मुँहपुरुषक मन मे कबाछु लागल छै।
राति हमरा निन्न
ठीक सँ नइँ भेल। बगलक कोठली मे टिकल भारत यायावर आ रतन वर्मा खूब राति धरि हमरा
संग छलाह। हम हुनका सब केँ शहरक नव हालात मादे किछु ने बतौलियनि। भोजनादिक बाद जखन
ओ अपना कोठली मे सुत’ चलि गेलाह
1000
,
हम बाहर निकलि असगरे
टहलैत किछु दूर धरि घुमि अयलहुँ। शहर कतहुँ सँ जागल नइँ बुझायल। वापस डाक बंगलाक
परिसर मे ठाढ़ रही तँ ओत’क एक मात्र कटहर गाछ जागल आ आत्मीय सन लागल। गाछक नीचा हवा मे खडख़ड़ाइत सूखल
पातक परिचित स्वर। दिन भरिक गर्मीक प्रभाव कम भ’ गेल छल। हम सुत’ लेल गेलहुँ, मुदा निन्नक भार नइँ छल। कैक बेर आँखि लागल,
मुदा सपना देखबा सन नीक
निन्नक आमद नहिए भ’ सकल।...
भोर मे पानि,
चाह आ अखबार तीनू भेटल।
स्नानादिक बाद तैयार भ’ शहर मे निकललहुँ आ घुरि अयलहुँ। एहि शहर मे हमरा ओ शहर नइँ भेटल जकरा संग
कहियो लाड़ लागल रहय। ई शहर नइँ तँ तेहन आधुनिक भेल अछि आ ने पहिने वला तेहन
बात-विचार रहल जाहि संग 'फेनुगिलासी हँसी’क तार जुड़ल छल।
10 अगस्त, 2015, होटल, एन.एच.57,
अररिया
काल्हि राति विदापत
देखल, आइ पमरियाक
गायन-नृत्य। रेणुक धरती पर रेणुक नाम पर आठ-दस लाख खर्च क’ कोनो साहित्यिक आयोजन (रेणु-महोत्सव) होअय आ
ओहि मे आठ-दस सँ बेसी स्थानीय लोक नइँ जुटय तँ एकरा की कहबै?
विदापत केँ
पुनर्जीवन देबाक प्रयास नीक लागल। विदापतक एक टा अलग रूपक प्रस्तुति नेपाल संगीत
तथा नाट्य प्रज्ञा प्रतिष्ठान, काठमांडूक दिस सँ रमेश रंजनक प्रयासें विराट नगर मे भेल छल जाहि मे अतिथि रूप
मे हमरो दर्शक बनबाक अवसर भेटल छल। विराट नगर वला प्रस्तुति अलग तरहक छलै। ओहि मे
हास्य बेसी छलै आ किछु हद धरि फुहड़ता सेहो। एहि तुलना मे रेणु गाँव औराही हिंगनाक
टीमक प्रस्तुति मे हास्य रहितहुँ करुणाक स्थान प्रमुख छलै आ एक तरहेँ मिथिलाक
निम्नवर्गीय जीवनक क
b49
लात्मक सजगता देखा पड़ैत छलै। लोक जीवनक मानवीय ऊष्मा आ ऊर्जा
सँ पूर्ण एहि प्रस्तुति मे स्थानीय वाद्यक प्रयोग सेहो खास छलै, माने विशिष्ट। एकर मिरदंगिया रेणु जीक समयक
मिरदंगियाक पुत्र छल जे जांडिस सँ पीडि़त रहलाक बादो नीक प्रस्तुति कयने छल।
एहिना झंझारपुर
सँ आयल पमरिया बंधुक प्रस्तुति प्रभावित कयलक। कुणाल जीक सानिध्य मे आयल पमरिया
टीमक प्रस्तुति एतुका दर्शकक नव तूर लेल अबुझ कि अरुचिकर जेना रहल हैत साइत। ओ सब
आधुनिक सस्तौआ संगीतक कार्यक्रम जल्दी शुरू करेबाक उद्देश्य सँ पमरिया-कलाकार केँ 'हूट’ क’ कार्यक्रम बीचे मे रोकबा देलक। पमरिया सब आहत छल। ओकरा हृदय प
1000
र ओहने आघात
पहुँचल छलै जेना रेणुक कथा 'ठेस’क नायक सिरचनक
हृदय पर पड़ल छलै। हमरा ओहि लोक कलाकारक पीड़ा व्यथित क’ देलक।
साहित्य-चर्चा?...
बुढिय़ा फुसि!... भेटघाट
भेल रामधारी सिंह दिवाकर, वसंत कुमार राय, सदानंद सुमन,
विकास कुमार झा, भारत यायावर, रतन वर्मा, कुणाल, रहबान अली राकेश, गिरीन्द्रनाथ झा, परवेज आदि सँ। बस सैह!...
आब जल्दी सँ
जल्दी एत’ सँ निकलि जाइक मन
भ’ रहल अछि।
11 अगस्त, 2015, साँझ, कालिकापुर
आइ सबेरे अररिया
सँ निकललहुँ रेणु गाँव औराही हिंगना। बीस-बाइस साल बाद गेल रही। संग मे रहथि
रामधारी सिंह दिवाकर, कुणाल, विकास कुमार झा, सदानंद सुमन। सदानंद सुमन जी केँ छोडि़ हम सब
कमे काल रुकलहुँ। पद्म पराग राय वेणु विधायक छथि आ से रेणुजीक घर-दुआरिक बदलल
रंगति सेहो बता रहल छल। लाइट कटला पर जेनरेटरक व्यवस्था छलै आ से तुरत चालुओ भ’
गेल रहै। रेणु जीक फोटो
सँ पैघ-पैघ फोटो वेणु जीक पार्टीक नेता लोकनिक छल आ वेणुक गपक बीच-बीच मे आगामी
चुनावक प्रसंग हुनक चेहरा परहक चिंता-रेखाक संग अभरि अबैत छल। हम पहिनेवला किछु
बात-विचार तकैत भीतर सँ परेशानीक अनुभव क’ रहल छलहुँ। हम ओहि क्षण सँ दूर रेणुक हृदयक धड़कनक अनुगूंज
सुनबाक लेल एकांत ताक’ लागल रही। वापसी
1000
े निर्माणाधीन रेणु-म्युजियमक नवे बनल बिल्डिंग देखि
प्रसन्नता भेल। एखन ई बिल्डिंग मात्र अछि। से भव्य अछि। आगाँ योजना-अनुकूल सब किछु
बढिय़ा होयत, रेणुक गरिमा आ प्रतिष्ठानुकूल—से उमेद अछि।
करीब एगारह बजे
हम सब फारबिसगंज पहुँचलहुँ। दिवाकर जीक पुरान मित्र (लंगोटिया साथी) तारकेश्वर
मिश्र 'मयंक’ दम्पती सँ आत्मीय आ मोन रहबा सन भेटघाट भेल।
मयंक जी आ हुनक पत्नीक सत्तरि-पार जोड़ी अनुपम छल। अपना समय मे चर्चित रहल हैत ई
जोड़ी—से दिवाकर जीक
कथन मात्र सँ नइँ सहजे भासित होइ छल। दिवाकर जी बेर-बेर जोर द’ कहै छलाह, ''आब यैह टा एक मात्र सही अर्थ मे हमर संगी आ
मित्र रहि गेल अछि। स्कूल सँ कॉलेज-यूनिवर्सिटी धरि हम सब संग रहलहुँ, एक कोठली मे संगे-संगे।’’ धिया-पुताक बाहर रहने फ
1000
2366;रबिसगंज बस दुनू बेकति
रहि गेल छथि। तरह-तरहक मिठाइ-नमकीन संग चाह समाप्त क’ फोटो-सेसनक दौड़ सेहो चलल!
मयंक जी ओत’
सँ निकलला पर विकास जीक
विचार भेल जे हम सब 'जगदीश मिल कम्पाउंड’
देख’ जायब। फारबिसगंज बचपन सँ अबैत रहल छी— हाट-बजारक काजे, सिनेमा-थिएटर आ मेला देख’, दबाइ-वैदक प्रयोजने आकि ट्रैन आदिक
यात्रा-प्रसंग। जगदीश मिल कम्पाउंडक कात सँ अनेक बेर गुजरल हैब, मुदा ओकर भीतरक संसार देखबाक जरूरति कि इच्छा
पहिने कहियो नइँ भेल छल। आभारी छी अग्रज विकास कुमार झाक जे हुनका कारणें ई
कम्पाउंड देखि पाओल। आब ओत’ राइस मिल नइँ छै। राइस मिल कहिया ने बिका गेल, बन्न भ’ गेल। मुदा एहि कैम्पस आ भवन सब केँ एक भव्य
म्य&
1000
#2369;जियम रूप मे सुरक्षित संवर्द्धित क’ दर्शनीय बना देल गेल अछि। पुरान स्मरणीय चित्र, कलाकृति आ मारते रास चीजक संगहि एक टा भव्य
पार्क सेहो अछि। पार्क मे अनेक तरहक वनस्पतिक उपस्थिति कोसी परिक्षेत्रक हिसाबें
एकसर आ अद्भुत अछि। कुणाल जी आ विकास जीक अनुसार एहि परिसर मे अनेक तरहक औषधीय
महत्त्वक जड़ी-बूटी धरिक गाछ आ लता सब अछि। मारते चिड़ै-चुनमुनीक कलरव सुरम्य
परिसरक हरीतिमा केँ मोहक बनबै छल। ओत’ सँ निकलबाक मन नइँ करै छल, मुदा दिवाकर जी गाड़ी मे बैसल-बैसल खिसिया रहल
हेताह से सोचि हमसब पार्क सँ बाहर भेलहुँ। दिवाकर जीक बचपन ओत’ बीतल छल आ ओ अनेक बेर आयल छलाह तेँ हुनक आकर्षण
तेहन नइँ छलनि। संगे हुनका गाम जयबाक जल्दी छलनि। निकलैत-निकलैत बातक क्रम मे
विकास जी बतौलिन जे बाबा (यात्री) फारबिसगंज अबै छलाह तँ प्राय: बेसी एही कम्पाउंड
मे ठहरैत छलाह। एहि सभक अलावा कम्पाउंड भीतर जगदीश बाबूक परिवारक नव पीढ़ीक रुचिरा
गुप्ताक 'अपने आप’ नारी केंद्रि
1000
त संस्था अछि जकर रजिस्टर्ड
कार्यालय न्यूयॉर्क आ कोलकाता, दिल्ली एवं हेड आफिस 'जगदीश मिल कम्पाउंड फारबिसगंज’ अछि। चर्चित पत्रकार आ समाज सेवी रुचिराक काजक क्षेत्र बहुत व्यापक स्तर पर
पसरल छनि।
फारबिसगंज सँ
बाहर भेलाक बाद पंद्रह-बीस मिनट बीतल हैत कि नरपतगंज आबि गेल। एन.एच.क कारणें
दिवाकर जी केँ अपन घर दिस जायवला गली चिन्है मे दिक्कति भ’ रहल छलनि। हमर गाम एत’ सँ सात-आठ किलोमीटरक भीतर आ नरपतगंज हमर बेसी
अबरजात तेँ पुछलियनि जे पिठौरा वला रोडक पश्चिम वला गली मे घर अछि की?... ओ हँ-हँ कहलनि आ तत्क्षणे गली हुनक पहिचान मे
आबि गेलनि। क्षणे मे हम सब दिवाकर जीक दलान पर रही। दिवाकर जीक छोट भाइ आ भतीजा सब
बड़ प्रसन्न मने स्वागत मे तत्पर। दिवाकर जी अपन घरक ओ कोठली देखौलनि जाहि मे ओ
युवावस्था मे रहैत छलाह आ जत’ ब्याहक बाद सेहो सपत्नीक अपन ऊर्जावान समय मे रहल छलाह।
दिवाकर जी ओत’
करीब दू घंटा रहल हैब हम
सब। एहि बीच ओ अपन गृह-जंजालक पुरना खेड़हा सब सुनबैत रहलाह। ओ अपन पित्तीक मादे
बेसी विस्तार सँ बतौलनि।... जे कोना हुनक पित्ती हुनका सभक हिस्साक मारते रास
जमीन-जायदाद हड़पि आ बेचि लेलकनि। हुनक कंजूसीक अनंत कथा। ओ कोना नित्य पाइ गनै
छथि आ एक-एक पाइ कोना दाँत ध’क’ रखै छथि!... एत’
धरि जे हुनक बेटा-पोता
हुनक एहि व्यवहार सँ आजिज आबि दूर भ’ गेलनि। जे-से, कुणाल जी आ विकास जी संग हमरा अपना परिक्षेत्रक एक कथाकारक
नेपथ्य केँ देखबा-बुझबाक सुख भेटल। चल’ सँ पहिने जे भोजन भेल सेहो अपना मैथिल प्रकारक होइतहुँ अपन
अलग विशिष्टता लेने। कंचू (अरिकंचन)क तरुआ ओहि तरहक पहिल बेर खयने रही। हरियर
मेरचाइ, कागजी नेबो,
अनेक तरहक तरुआ, पापड़, अचार आदिक बाद दही आ रसगु
1000
ल्ला सेहो उत्तम। आग्रह आ सत्कार
बहुत बढिय़ा, आबेश आ आत्मीयता
सँ पूर्ण, मुदा 'मिथिलांग’ वला दुराग्रह नइँ! ई बात कुणाल जी केँ बेस
रुचलनि।
दिवाकर जीक संगे
कुणाल जी आ विकास जी पटना निकलबाक हड़बड़ी मे रहथि। ओ हमरा गामक कात सँ, डोडरा-क्वार्टर चौक पर हमरा छोड़ैत आगाँ निकलि गेलाह। विकास जीक जोर देलाक बादो दिवाकर
जी केँ पटना पहुँचैक हड़बड़ी बेसी छलनि। ओ एक्के ठाम अडि़ गेलाह। एतेक लग सँ हुनका
लोकनिक एना निकलि जायब कने धक्का जकाँ जरूरे लागल, मुदा आब से सहब आदति मे आबि गेल अछि।
बड़ी काल धरि
एसगर अपन नव निर्मित मकान मे बैसल रहलहुँ। फेर ई सब लिखलहुँ।... अगिला भोर निकलबाक
लेल बैग सैंतबाक अछि। कोसी कातक प्रवास लेल।
12 अगस्त, 2015, भोर, कालिकापुर,
यात्रा सँ पहिने
भोरे भोर एहन
तिक्ख रौद। निकलब कठिन, मुदा निकल’ पड़त। समय कम बचल
अछि आ जे समय अछि तकरा बेसी सँ बेसी कोसी केँ समर्पित करबाक अछि। कोसी कात!
मलाह-मलाहिनक संग-साथ। धार... पानि... नाह... माछ... बोर्डर... एसएसबी!... ओत’क जीवनक रंग-रहस मे रमबाक अछि। ओत’क दिन-रातिक आकास, भोर-साँझक बसात आ रौद-बर्षाक बदलैत महक अपन
मन-प्राण मे भरबाक अछि। राति, चान, तरेगन, भगजोगनी आ कोसीक संग!...
एहि जीवन मे जत’-जत’ सँ बेसी राग-भाव जुड़ल अधिकांश जेना-तेना ओहि तन्नुक ताग
केँ तोडि़ दूरी बना लेलक। बस यैह कोसी आ मिरचैया टा जकर अंत-अंत धरि आस अछि
1000
04; पलखति
भेटने जखन कखनहुँ हम ओकरा लग जायब, ओ हमर हाथ गहत।
हमर सारथि केँ
कने बिलंब अछि। हम तैयार छी। हमर मन दौडि़ जाय चाहैत अछि।... कि हमरा मन मे रातुक
सपनाक रील चल’ लगै अछि। ओ सपना
अतीतक गर्त मे टुटल तन्नुक तागक!...
हम ओहि कोठली मे
कोना आनल गेल रही से नइँ पता
अहींक
परिजन-पुरजन रहल हेताह लाल कका-सुन्नर बाबा टाइपक
स्वागत-सत्कार
भेल छल ओहि राति खूबे, से धरि मन अछि
आइ-माइ-दाइ सब
देहरि लग खूबे जुटल छलि
गलगुल आ हँसीक
फुलझड़ी कोका बराहक पानि जकाँ
चक्रव्यूह छल
परीक्षार्थ
हम कैशोर्यक
देहरि पर अपन असहजता केँ उघार नइँ होब’ देबाक अनंत जतन मे लागल
हम ओ बालक उद्दंड
कि अवढंगाह
हमर चूबैत घरक
कोड़ो-बत्ती सडि़ गेल छल
हमरा घरक मठौत मे
साँप केचुआ छोडऩे रहय
कोठीक नीचाँ मूसक
माटि
आँगन मे सह-सह
करैत चाली
दलान पर मोथाक
जंगल
झौआ-पटेरक चाँछ
कि खैबन्नीक काँट बीच गाय-महींस रोमैत
भ’ गेल रही तहिया पढ़ल-लिखल बेरोजगार अनाथ
एहना मे सहज रहब
कते कठिन भेल हैत हमरा
अहाँक दप-दप आँगन
मे जत’ चारू बिट्टा छल
चक-चक!
राति कौतुहल मे
निन्न बढिय़ा नहिए भेल
पड़ल रही निन्ने
जकाँ भोरहरबा मे कि
बसात संग बड़
सोहाओन बुन्न-झिस्सी कोठली मे आयल
इन्द्रधनुषक सातो
रंग जेना एक हाथक दूरी पर
अहाँ नहुँ-नहुँ
घर बाहरैत कम आ निहारैत बेसी अपन भविष्य दिस
अनठौने पड़ल हम
बाँहिक अ’ढ़ सँ परखैत
अहाँक भाव-दशा
ठामे ठाम बेर-बेर
फुसिएक बाहरैत अहाँ घर नइँ वसुधा
एक काजक लाथें
दोसर काज मे हेरायलि हिरणी
बस एतबे कालक
सोझाँ-सोझी
रन्नू सब दिन सब
ऋचीक सँ ठगाइते रहल
द
1000
स हजार सँ बेसी
राति बीति गेल
बहि गेल कतेको
लाख करोड़ क्युसेक पानि कोसी मे
हम ओहिनाक ओहिना
ठाढ़ हँसी-खुशी हेराक’
कजरी, भेसना, सीता, सुरसरि, मिरचैया
नदी मात्र नइँ
रहलीह हमरा लेल
मुदा सब मे अहीं
केँ तकैत छी हम
तकिते रहब गंगा,
ब्रह्मपुत्र, नर्मदा, झेलम धरि
तकिते रहब
मिसिसिपी, ह्वांगहो सँ नील
धरि
12 अगस्त, 2015, राति, रतनपुरा
कटैया पावर हाउस
सँ आधा किलोमीटर पश्चिम पूर्वी केनाल छोडि़ कोसीक पूर्वी तटबंध पर शैलेशपुर आउ तँ
देखब जे कात मे एक टा खूब झमटगर बस्ती बसल अछि। एत’ हम करीब तीस वर्ष पहिने आयल रही तँ एहन फैलाव
नइँ देखने रही। आइ ई अभिनव-अद्भुत आ एक अलग तरहक दुनिया थिक। एत’ अनेक देशक सिक्का चलैत छै। एत’ एक टा अलिखित संविधान बेसी ईमानदारी सँ सफल छै।
भाषा सेहो कैक तरहक चलै छै, किछु भाषा रोज-रोज गढ़ल सेहो जाइ छै। हमरा एक्के झलक मे बुझायल जे एत’ दर्जनो उपन्यास आ फिल्मक प्लॉट सही आदमीक बाट
ताकि रहल छै।
कहियो जत’
बाँस भरि गहींर खाधि छल
तकरा भथिक’ लोक सभ ओत’
खूब डीलडौल वला
1000
र-आँगन
बनौने अछि। एहि बस्ती मे एसएसबी वला सभ जखन-तखन दबीश दैत अछि। एसएसबी वलाक एहन
समस्त दबीश आ चौकसीक बादो एत’ अंतरराष्ट्रीय कारोबार इत्मीनान सँ चलैत अछि मौखिक संविधानक अनुसार नित्य,
दिन-राति, सतत!
चारि-पाँच बजे हम
अपन एक राजमिस्त्री-दोस्तक ठेकान पर समदा-भगवानपुर पहुँचल रही। ओत’ सँ हुनका संग क’ जाबत कटैया पश्चिमक ओहि बस्ती मे पहुँचलहुँ
अन्हार खूब गाढ़ भ’ गेल छल। हुनक
दोस्तक घर तटबंध सँ लागले छल। एक तरहेँ कोसीक आँगन! हुनक दोस्त ताधरि भीमनगर सँ
घुरल नइँ छल, दोस्तिनी सत्कार
मे तत्पर। कुर्सी आ चाह भेटल। रातुक भोजनक तैयारी सेहो होइत लागल। हम रोकबाबैक
प्रयास कयलहुँ, मुदा से बेकार।
कनेके काल मे हमर
दोस्तक दोस्त अयलाह। करनी-तेसी वला झोड़ा राखि पयर-हाथ धोक’ संग बैसलाह। एक तोजी चाह फेर भेलै आ हमरा सब एक
चक्कर बस्तीक लगबै लेल निकललहुँ। हमर रहै के व्यवस्था पक्की भ’ गेलै। बस्ती मे सेहो रहि सकैत रही आ भीमनगर चौक
लग सेहो। बराजक एहि पार आ ओहि पार दुनू ठाम मुल्की होटल जान-पहिचान वलाक निकलि
आयल। माने राति-बिराति कखनो कोम्हरो सँ जाइत-अबैत जत’ चाही रुकि सकै छी। कटैया, बराज, भीमनगर आ बीरपुर मे सँ कतहुँ। हमरा संग आयल डुमरी चौकक
टेम्पूवला सेहो बड़ काजक छल। ओ एहि इलाकाक इंच-इंच सँ परिचित। बात-विचार मे सेहो
नीक बुझायल। सारथि रूप मे संग निभाबै लेल ओ सहर्ष तैयार छल। आब हमर मन हल्लुक
बुझायल। हम बस्ती आ ओकर वातावरण मे अपना केँ मिला लेल।
एहन कोसिकन्हा
अन्हार बहुत वर्ष पर भेटल रहय। पटुआ आ कास-पटेरक जंगलात संग कोसीक सामीप्य मे
रातिक रंग अलगे तरहक छल। भगजोगनीक इजोतक सामथ्र्य सर्वाधिक एहने राति मे लखाइत
अछि।
रातिक नौ बजे
बस्ती सँ घुरि क’ अयलहुँ तँ हमर
दोस्तक दोस्तिनी
1000
खाना तैयार क’ लेने छली। भरुआ पुड़ी संग तीन-चारि टा तरकारी परोसल गेल। गृहस्वामिनी स्वयं
बगल मे ठाढि़ भ’ पंखा हौक’
लागलि। एक पुड़ी खयने हैब
कि हमरा लागल ई जनाना कोसीक साक्षात प्रतिरूप थिकी। कोसीए सन नेह सँ भरलि! ओहने
ठाँहि पठाहि बाज’ वाली, बालु पर खसैत इजोडिय़ा सन हँसी लेने। गपशपक बीच
हम पुछलियै—अन्हरिया राति मे
हमरा एहि पार सँ ओहि पार कराक’ लाबि देबै?
ओ ठठाक’ हँसलि—ई कोन पूछै वला बात भेलै!
क्षणभरि बिलमिक’
दोसर प्रश्न कायलहुँ—नाह चलायब सीख’ मे कते समय लागत हमरा?
—डर जते जल्दी
खत्म हैत!...
—से डर भगायब तँ
अहाँक काज भेल ने!
—से भगा देब डर,
लेकिन आगू-पाछूक मोह-माया
वला लटारम नइँ रहय मन मे त... संगे ई बिसरि जाउ जे हम के थिकौ आ किऐ सीखब! बस
पानिक धार और ओकर बेवहार पर नजरि रहय।
—माने जिन डूबा
तिन पाइयाँ गहरे पानी पैठ!
अचानक हमर दोस्त
बाजल—जो उबरा सो डूब गया,
जो डूबा सो पार!
समदा-भगवानपुर
होइत एगारह बजेक करीब रतनपुरा लौटलहुँ। रस्ता मे कास आ पटुआ खेतक बीच एकसर ऑटोक
इजोत अलग दृश्य रचैत छल। सड़क पर बेंगक उजाहि। भोर पाँचे बजे निकलबाक अछि। देह
भसिया लागल अछि। लगै अछि जेना चौकी पर नइँ नाह पर होइ!...
13 अगस्त, 2015, होटल सप्तकोसी, बीरपुर
भीमनगर-बीरपुर,
भंटाबाडी-बराज, पूर्वी कोसी तटबंध-पूर्वी केनाल आ कटैया पावर
हाउस आदिक इलाका हम किशोरावस्था सँ इंच-इंच धाँगने छी। मुदा आइ ओहि समस्त स्मृति
केँ सिलेट जकाँ मेटा देब’क इच्छा भेल। पछिला पच्चीस-तीस वर्ष मे भेल नव परिवर्तन केँ बुझबा-पकड़बा लेल
पहिनेक छाया सँ मुक्त हैब जरूरी अछि। हम आइ भोरे-भोर भीमनगर पहुँचलहुँ आ एकर अनेक
गली-कोनटा केँ नव तरहेँ देखलहुँ। जेना बाघा बोर्डर, कारगिल बोर्डर आकि बंग्लादेशक बोर्डर केँ पहिल
बेर देखैत हो, प्राय: तहिना।
दू-तीन घंटा भीमनगर भटकिक’ करीब नौ बजे बीरपुर अयलहुँ आ होटल सप्तकोसीक कमरा मे सामान राखि ओही ऑटो सँ
भीमनगर वापस भेलहुँ। निकलैत काल हम एक खास तरहक झोड़ा कीनलहुँ जकर उपयोग अमूमन
स्त्रीगण करैत अछि। एहि झोड़ा केँ केओ स्त्रीगणक पर्स मानय, हमरा लेल बाटक पर्याप्त सामान रखबा आ कन्हा पर
लटकेबाक स&
1000
#2369;विधा छल। भेषभूषा कने उटपटाँग रखै मे दिक्कति नइँ रहय। अपन आफियत बेसी
पसिन। से एहू लेल जे परिचित कोनो व्यक्ति सँ भेट हेबाक संभावना नइँ रहय। बीरपुर बस
अड्डा बीतल। खड़होरि, खत्ता, खेत आ मारते रास गाछ-बिरिछ। हरीतिमाक अंतहीन
विस्तृत संसार। कास,डाभि, हाड़ा, सेमार, करमी, करबीरक जंगलातक
संगे खैर, बेर, साहुड़, बबूर, शीशो आ बाँस। आम-कटहरक गाछ कम, बहुत कम। झिंगुनी-पड़ोरक लत्ती कतहुँ-कतहुँ।...
एकदम उफाँटि रस्ता!...
बहुत कम समय,
दसो मिनट ने लागल कि
भीमनगर फेर आबि गेलहुँ। ऑटोवला केँ भंटाबाड़ी वला मोड़ लग छोडि़ पयरे आगाँ
बढ़लहुँ। एसएसबी कैम्प लगक चैकिंगक बा
1000
द एक टा हवलदार सँ पुछलियै—कुसहा जाइ-अबै मे कते काल लागत? कोनो राजस्थानी मीणा छल ओ। ओ अपना केँ व्यस्त
दर्शाबैत दोसर सिपाही सँ पूछै लेल कहलक। दोसर बतौलक जे लगै तँ कमे काल छै। अपन
वाहन रहने डेढ़-दू घंटा मे घुरियो आबि सकै छी। मुदा मधेसी आंदोलन के कारणें
बस-गाड़ीक हड़ताल छै नेपाल मे तेँ जायब कठिन। हम कहलियै जे स्मगलर सब केँ वाहन
भेटि जाइ छै हमरा नइँ भेटत!... ओ बाजल—स्मगलर सब वाहन बलें नइँ चलै छै, वाहन ओकरा बलें चले छै। ओ हवा-पानि कथूक सवारी
गाँठि लैत अछि। कि नहुए हम पुछलहुँ—औ जी, अहाँ तँ जानकार
छी। कने हमरो बताउ ने! स्मगलर सभक मादे जानकारिए लेल तँ हम कोसीक कछेर धाँगि रहल
छी! ओहि सिपाही केँ जेना साँप सुँघि लेलकै। ओ घबड़ा गेल। मुदा तुरंते रंग बदललक आ
मीणा जी केँ हरियाणवी टोन मे हमरा मादे किछु कहलक। मीणा जी हमरा सँ आईडी माँगलनि।
आईडी दैत हम पुछलनि—'ठम जा मीणा जी,
स्मगलरों से भी आईडी
माँगत&
1000
#2375; हो क्या?’ ओ सशंक्ति,
'क्या पुछते हो सर जी!
क्या पुछते हो सर जी!’ कहैत हमर गाजियाबादक पता मे ओझरायल छल!... 'जेसलमेर से बाड़मेर तक ऐसे ही घुमा हूँ मीणा
जी! ढाणियों में रात गुजारी। बाजरे की रोटी कुएँ का पाणी यूँ ही णहीं मिलणा था। और
तुम पता देखते हो जी!’ आइडी वापस करैत ओ हटि गेल। हम नेपालक चेक पोस्ट पार करैत भंटाबाड़ी बस स्टैंड
पहुँचलहुँ।
भंटाबाड़ी स्टैंड
मे बसक पता नइँ छल। एक टा स्टैंड किरानी सँ पुछताछ करैत रही कि किछु युवक मोटर
साइकिल सँ पहुँचबैक प्रस्ताव रखलक। लेकिन ओकर रंग-ढंग हमरा काजक नइँ बुझायल।
आधुनिक लफँगा लागि रहल छल। हम गप टारि देल आ रोडक दोसर कातक दोकान दिस बुलैत बढि़
गेलहुँ। कि तखने बराज दिस सँ आबि एक टा खाली बस ठाढ़ भेल। कंडेक्टर कहलक जे आधा
घंटा मे खुजत। हम एक टा सीट दफानि बैस रहलहुँ, आरो कैक टा पसिंजर आबिक’ बैसैत गेल। हमरा कुसहा लेल कत’ उतरब ठीक रहत से पता नइँ रहय। सहयात्री सब सँ
जिज्ञासा कयल। भीमनगर चौकक एक टा बूढ़ा जे स्त्रीगणक पहिरना आ फेशनक निंदा पानि
पीबि-पीबिक’ क’ रहल छल, हमरा बगले मे छल। हम बूढ़ा केँ पुछलहुँ—घर मे के सब अछि? ओ सात टा बेटा आ सातो पुतहुक वृतांत बतब’
लागल। पुतहुक व्यवहार सँ
स्पष्टत: दुखी! विधुर-जीवन आ देह-दशा सँ तेहन बूढ़ नइँ। हमरा बुझा गेल जे जरूर ई
पुतहुक दुनिया मे हुल्की मारैत हैत। हम झोड़ा सँ सेब निकालैत एक टा बूढ़ा दिस
बढ़ौलहुँ। नइँ-नइँ करैत ओ ल’ लेलक। फेर अपना ओत’ अबैक नोंतो देलक। फेर स्मगलरीक काज सँ जुड़लि स्त्रीगणक प्रसंग एक टा अश्लील
कथा नहुए सुनौलक। वैह बूढ़ा बस खुजैत काल हमरा बतौलक जे हम श्रीपुर चौक धरिक टिकट ल’ ली आ ओत’ उतरि कोनो छोट गाड़ीक पड़ताल करी। किछु ने किछु
भ’ए जायत!
एगारह बजेक करीब
हम श्रीपुर चौक उतरलहुँ। श्रीपुर चौक कुसहा सँ चारि-पाँच किलोमीटर पहिने। छोट-सन
चौक। पाँच-सात टा दोकान। नेशनल हाइवेक काते मे विशाल पीपर गाछक नीचा राजू यादवक
गाड़ी-मरम्मति-पंक्चर सँ जुड़ल काजक छोट सन दोकान छल। राजू एक टा बाइकक अगिला
चक्का खोलि पंक्चर चेक कर’ मे व्यस्त छल। हम अपन जिज्ञासा ओही युवक सँ करब उचित बुझलौं। ओ बाजल—सर ई चक्का फाइनल करै धरि रुकय पड़त। हम लेने
जायब आ पूरा कुसहा-मृगवन घुमा आनब। टिकट भनसार खर्च के बाद घुरला पर जे अहाँ केँ
उचित लागय द’ देब।
मोसकिल सँ चालीस
मिनट नइँ लागल हैत। मरम्मति पूरा क’ दोकान बढ़ाक’ राजू घर गेल आ कपड़ा बदलि एक टा नबका बाइक पर हीरो जकाँ
आयल। हम बगलक मंदिरक बरामदा पर सूतल बाबाजी सभक लापरवाही देखि ईष्यालु भ’ रहल रही। हाथक बोतल सँ पानि पीबि झोड़ा मे राखि
विदा भेलहुँ। पा
1000
ँचे मिनट बाद मृगवन वन्यजीव संरक्षण परिक्षेत्रक चेक पोस्ट नाका लग
पहुँचलहुँ। भनसार-गाड़ी-पर्ची आ एन्ट्री टिकट लैत खन राजू अपन पता लाही-श्रीपुर
बतबैत हमरो पता नेपालेक कोनो गाम लिखौलक। ओकर होशियारी तखन हमरा बुझै मे आओल जखन
पता चलल जे इंडियाक पता रहने दोबर पाइ लगैत। चेक पोस्ट पर टिकट देख’वला सिपाही सेहो ओकर परिचित छलै। कोसी बान्ह पर
आगाँ बढ़ैत ओ एक अनुभवी गाइड जकाँ हमरा सब जगहक विस्तृत जानकारी दैत आगू बढ़ैत जा
रहल छल। एक-एक गाछ, झाड़ी-जंगलक
संगहि कोसीक कछेर मे चरैत अरना महींसक मादे। हाथीक झुंड वला जगह तेजी सँ पार करैत
ओ ओहि ठाम रुकल जत’ 2008 मे कोसी टूटल छलै। लगभग आधा किलोमीटर ओहि टुटलाहा जगह बान्ह तँ बन्हा गेलै, मुदा गाछ नवके टा थोड़ेक छलै। बान्ह पर ओत’
पश्चिम दिस नइँ देखि पूब
दिस नजरि बेसी जाइत छल जत’क गाम दहा-भसिया गेल छलै। 2008 मे कयल कोसिक उत्पातक निशानी साक्षात देखा रहल छलै। अरना महींस, बनैय
1000
ा सुग्गर आ हाथीक झुंड बान्ह सँ नीचाँक
जंगल मे जत’-तत’ एडवेंचर्स क्रिएट क’ रहल छलै। ठाम-ठाम रुकि हम फोटोग्राफी सेहो करैत
जा रहल रही। एक ठाम जंगल दिस उतर’ चाहलहुँ तँ राजू रोकलक—सर, खतरनाक एरिया छै।
बड़ पैघ-पैघ नाग छै एहि मे! आ नागराजक गति आ गतिविधिक खेड़हा ओ बहुत वैज्ञानिक
ढंगें सुनौलक।
हम सब कुसहा पार
क
’ बान्ह पकडऩे मृगवन मे
आगाँ बढ़ैत गेलहुँ
, बढ़ैत गेलहुँ।
चतरा सँ किछुए पहिने राजू पूछलक
—की विचार छै सर! चतरा तक जयबै तँ वापस एहि रस्ते नइँ आब
’ देत। तखन हाइवे सँ जाय पड़त। आगाँ चेक पोस्ट
छै! हम कहलियै
—हौ राजू
, घुरि चलह। कुसहा मे नेपाल सेनाक म्युजियम सेहो
देखबाक अछि। ओ कहलक
—से एक टा आरो
देखनुक जगह छै। कहलियै
—तखन वापस भ
’ जा। वापसी मे दू
ठाम नाग देवता रास्ता कटलक। दुनू ठाम ओ कने रुकल। एक ठाम हाथी कनेके नीचाँ छल तँ
गाड़ी तेज गति सँ बढ़ा लेलक। आ करीब तीन घंटाक चक्कर पूरा क
’ हम सब कुसहा मे बान्ह पर सँ उतरलहुँ
—कोसी टाप्पू बर्ड वाचिंग कैंप (http://www.koshitappu.com/)। एत
’क केयर टेकर राजूक परिचितक समधी छल तेँ राजुओ
ओकरा
'समधि
’ संबोधित करैत छल। हम सब ओहि कैंपक अवलोकन करिते
छलहुँ कि ओहि कैंपक डिजाइनर
, डायरेक्टर कुर्बान मंसूरी सेहो आबि गेलाह।
कोसी टाप्पू बर्ड
वाचिंग कैंप पूरा घुमि-फिरि देखलाक बाद हम एहि निष्कर्ष पर पहुँचलहुँ जे मिथिलाक
परिवेशक संग एहि ठामक खास शैलीक फुसिघरक एहन सुंदर व्यावसायिक उपयोग कर’वला कुर्बान मंसूरी साइत पहिल व्यक्त
1000
367; छलाह।
बाँस-बत्ती, कास-खड़, पटुआक सूतरी-डोरी, सखुआक खुट्टा आ चिक्कनि माटिक अलावा ओहि घर सभक
निर्माण मे कतहुँ ईंट, सीमेंट, छड़ आदिक उपयोग
नइँ कयल गेल छल। एत’ धरि जे
कालीन-कारपेटक जगह पटेर आ मोथाक सुंदर गोनरि आ चिकक उपयोग कयल गेल छल। देबाल,
मोखा आ ओकर पाढि़ आदि
विभिन्न तरहक माटि सँ ततेक बढिय़ा जकाँ ढौरल-लेबल छल जे ओकरा आगू रॉयल पैंट वला काज
कने झूस बुझाइ छल। घर सँ चारि डेग हटिक’ वाशरूम आदि मात्र छल जे पक्का छल। हँ, कीचन रूम आ पैघ सन कॉमन डाइनिंग हॉल सेहो
पक्का। बाकी कोठली सब दू-तीन कोटिक छल। किछु डबल-सिंगल बेड कोठली एक घर मे
तीन-तीनक हिसाब सँ छल। किछु एहन कोठली आ बेड छल जकरा लेल एक टा स्वतंत्र छोट सन
चौखड़ा बनल छल। किछु एहनो छोट-छोट चौखड़ा छल जे विस्तृत जलाशयक बीच मे टाप्पू कि
मचान जकाँ बुझा रहल छल। ओत’ पहुँचै लेल स्वीमिंगपुलनुम&
1000
#2366; रस्ता छल जे बाँस-बत्तीक चचरी सँ बड़ कलात्मक ढंग
सँ बनाओल गेल छल। समस्त रस्ता डाभि-कासक जंगल बीच आकि विस्तृत जलाशयक उपर सँ छल।
अद्भुत दुधिया सूत सँ बनल कोरियन मच्छड़दानी। पौराणिक ग्रंथ मात्र मे पढ़ल
जंगल-मध्य ऋषि मुनिक आश्रमक बिम्ब मन पडि़ रहल छल। अद्भुत रम्य कानन। शांत-स्निग्ध
वातावरण। के अधम नर हैत जे एहि वातावरण केँ छोडि़ जाय चाहत!
हम एहन डरपोक छी
से बुझल नइँ छल, मुदा रहै के
हिम्मत नइँ जुटा सकलहुँ। से बड़ महँग किरायाक कारणें नइँ। किरायाक चिंता सँ तँ
कुर्बान जी निश्चिंत भ’ जाइ लेल कहलनि! हम नाग-देवताक डरें रहबाक हिम्मत नइँ क’ सकलहुँ। चीन आ कोरिया वला पर्यटक लेल साँप
बिलाइ-मूस सन मामूली चीज छल। साइबेरियन बर्ड आ जंगली जीव-जंतुक बीच साँपक आजाद
घुमबाक हम विरोधी नइँ, मुदा ओकरा संग रहबाक हिस्सक नइँ तेँ कुर्बान भाइ केँ फेर अयबाक आश्वासन द’
हम वापस निकलि गेलहुँ।
वापसी मे रौदक धाही कमि जाइक कारणें साँपक टहलब तेना बढि़ गेल छल जे जंगलक सीमा सँ
बहराइ
1000
रि तीन ठाम अजोध कारी नागक दर्शन भेल।
श्रीपुर चौक आबि
राजू केँ आईसी पाँच सयक दू टा नोट देलियै तँ ओ बाजल—सर, हमरा लग छुट्टा नइँ छै।
हम कहलियै—तकर कोन दरकार छह? राखह।... कम तँ नइँ भेलह?
ओ विह्वल स्वरें
बाजल—की बात करै छियै सर!
तीन-चारि सयक तेल जरलो ने हेतै आ एतेक पाइ!
—तेल आ पाइक बात
नइँ! तों नइँ रहितह तँ हम एत्ते देखि पाबितहुँ। तोहर आभारी छियह, राजू।
—यौ सर, अहाँ राति-बिराति जखन आयब... हमर खोज टा क’
लेब! हरदम अहाँ लेल तैयार
रहब।
किछु काल बाद दूर
सँ एक टा बस अबैत देखायल। हड़तालक समय मे बस
1000
जल्दी भेटब राहत देलक। बस भरल छलै,
मुदा जेना-तेना घुसलौं।
भंटाबाड़ी नइँ उतरि सोझे बराज धरि चलि अयलौं।
बराज पर पहिनेक
दुनिया बदलि गेल छलै। पूर्वी केनालक पूब तँ एकदम चीन्है जोग नइँ बुझायल। पूरा
मार्केटक कायापलट! मुदा पछबारी कातक इलाका लगभग ओहिना छलै। पछबरिया कात हमर नजरि
एक होटल दिस गेल आ डेग ओम्हर बढि़ गेल। समय साढ़े पाँचक करीब। बेरहटक बेर, मुदा भूख भोजनक। अंदर मे एक स्त्री काउंटर पर आ
एक गाहकक कुर्सी पर बैसलि। हम बारी-बारी दुनू दिस ताकि एक कुर्सी पर बैसैत बजलहुँ—खाइ लेल की भेटत? ओ बाजलि—की खेबै? हम क्षण भरि रुकि बजलहुँ—गरम-गरम भेटय तँ माछ भात!
केओ किछु बाजल
नइँ। कुर्सी पर बैसलि जनाना उठि भीतर कीचन दिस गेल आ खटर-पटर मे लागि गेलि।
पन्द्रह-बीस मिनट बीतल हैत कि गरम-गरम भातक थारी आ भाप छोडै़त झोर मे कोसीक प्रसाद
रेवा-बचबाक दर्
1000
शन भेल। एक टा प्लेट मे आलू बोड़ाक भुजिया आ एक कटोरी मे साग भुजल।
शाकाहारी दुनू तरकारी ठंडा छल, मुदा सागक स्वाद अद्भुत। परसन मे माछ दैत काल ओहि जनाना सँ हम सागक नाम
पुछलहुँ। सागक ओ नाम पहिले बेर सुनने रही से बिसरा गेल मुदा ओकर स्वादक तासीर जीह
पर अनामति अछि।
भोजनक बादो कनी
काल ओतहि बैसल रहलहुँ। ओकरा सब सँ गप करैक मन होइत छल। मुदा कोनो गप्पक उतारा मे
एकाध शब्द सँ बेसी खर्च नइँ करै छलि ओ सभ। एहन शब्द-कंजूस जनाना हम पहिले बेर
देखने रही। हमर भीतरक रेडार पर किछु संकेत भेल, मुदा आगाँक बात दोसर दिन लेल राखि ओत’ सँ बहरेलहुँ। बराज सँ दक्षिण-पश्चिम एक टा गाछ
लगक एकांत मे ठाढ़ भ’ कोसीक जलक्रीड़ा
देख’ मे तेना ने मगन भ’
गेलहुँ जे सूर्यास्त भ’
गेलाक कतेक बाद धरि ठाढ़े
रहि गेलहुँ। घुरिक’ चेक पोस्ट सँ
पहिने मंदिरक सोझाँक एक दोकान मे चाह पीबै लेल
1000
ेलहुँ। इच्छित बिना दूधक कारी चाह
नीके सन भेटल। पूबभरक नवका बजारक कात मे ठाढ़ भ’ भंटाबाड़ी आकि भीमनगर जाइ वला वाहनक बाट बड़ी
काल धरि तकैत रहलहुँ। हारिक’ अन्हार रस्ता पर डेग बढ़ा देलहुँ। कने आगू आबि झोड़ा सँ टार्च बाहर क’ लेलहुँ।
करीब आधा घंटा
बाद, भीमनगर पहुँचै धरि,
घामे-पसेने नहा गेल रही।
भीमनगरक सहरसा चौक सँ बीरपुर लेल एक टा टेम्पू खुजि रहल छलै। दौडि़क’ बैसलहुँ। फेर कोनो टेम्पू भेटय कि नइँ भेटय!...
14 अगस्त, 2015, कोसी बराज
आइ कोसी मे हम
रही आ हमरा मे कोसी। नाह, जाल, माछ आ लकड़ीक
अलावा बहुत किछु खुखरी सँ संचाल
eb
ित होइत छै एत’। एक टा मला
1000
केँ दिन भरि जाल बुनै मे मगन
देखलहुँ। की एहिना मगन भ’ हम सब साहित्यिक शब्द-जाल बुनै छी? एकरा जाल सँ मारल जयतै पापी पेट लेल असंख्य क्विंटल माछ!...
हमरा शब्द-जाल सँ की मारल जायत?... सुधी पाठकक मनक भूख?... की सरिपहुँ हम सब पाठकक स्वस्थ मन लेल कोनो चिंता-कामना रखैत छी?
आइ हमरा संग कोसी
छलि आ कोसी संग हम। एहन संग-साथक कथा प्राय: वर्णनातीत होइत छै आ सब वर्णनातीत
दिनक बात-कथा डायरी मे लिखल नइँ जा सकै छै। किछु बात कथे-पिहानी टा लेल होइ छै।
अस्तु...
15 अगस्त, 2015, सप्तकोसी, बीरपुर
आइ भोर सप्तकोसीक
बालकनी सँ इस्कुलिया बच्चा सभक प्रभात फेरीक नव आधुनिक दृश्य देखल। मिथिला समाजक
इस्कुलिया बच्चा सभक प्रभात फेरीक दृश्य देखना बीस साल सँ बेसी भ’ गेल। झंडा आ नारा तँ प्राय: ओहिना बुझायल,
मुदा पँतियानीक आगू-पाछू
स्कूलक नामक बड़का-बड़का बैनर लग्जरी गाड़ी सब पर तेना दिल्लीक जुलूस जकाँ चलि रहल
छल जे पंद्रह अगस्तक प्रभातफेरी कम, स्कूलक प्रचार-अभियान बेसी लागि रहल छल। अवसर कोनो होअय,
प्राइवेट स्कूलवला सभ
फायदा उठेबे टा करत!...
तैयार भ’ कोसी दिस निकलैत काल बीरपुरक माहौल मे
स्वतंत्रता दिवसक रंग-आभा आकि कोनो झलक नइँ अनुभव कयल। दिन भरि हम स्मगलरीक पेशा
सँ जुड़ल किछु लोक आ ओकर ठेकान सब दिस घुमलहुँ। एक टा सेवा मुक्त सिपाहीक अनुभव
वृतांत सुनलहुँ। दुपहरियाक भोजन बराज लगक ओही शब्द-कंजूस जनानाक होटल मे क’
क’ होटलक स्वामिनी संग मारते फुसि-सत्य बाजि ओकर
सत्य जनबाक प्रयास कयलहुँ। अखरोटक आवरण जरूर सक्कत होइत अछि, मुदा भीतर केहन उत्तम सुकोमल फल रहैत अछि।
प्राय: तेहने असंख्य करुण गाथाक खान छलि ओ दुनू जनाना। ओकर सत्य-कथा एत’ लिखब चौराहा पर नाँगट करबा सन बात हैत। अस्तु
एहि मादे एतबे जे ओ दुनू साहस आ संघर्षक प्रतिरूप छलि।
पूर्वी केनालक
पूब पुरना बजार वला जगह पर सजल नवका माछ-दारूक बजार आइ बेसी चहल-पहल सँ भरल छल।
पंद्रह अगस्तक छुट्टीक कारणें दूर-दूर सँ अनेक छोट-पैघ गाड़ी मे भरि क’ मारते लोक बराज आ कोसी देख’ आयल छल। ओत’क माहौल पिकनिक स्पॉट वला भ’ गेल छलै। फुकना कि गोलगप्पा सन चीज भले नइँ
बिकाइ छलै ओत’। रमन-चमन लेल
बहुत किछु छलै। मुदा हमर रुचि ओहि पिकनिक मे कम, एक टा एहन स्त्रीक प्रतीक्षा मे छल जे निशा
रानी कहाबै छलि। निशा रानी नशा-रानी सेहो छलि। ओ स्पेशली जापानी आ नाइजेरियन
सौदागर लेल काज करै छलि। ओकरा पाँच-सात टा नाह छलै जकर उपयोग ओ अपना हिसाबें
दुर्गम सँ दुर्गम आ वर्जित सँ वर्जित क्षेत्र धरि करैत छलि। हम अपना मनक इच्छा
ओकरा कहलियै। बहुत टाल-मटौलक बाद ओ सशर्त तैयार भेलि। फेर ओकर आदेश भेल जे हम
तत्काल ओहि इलाका केँ छ
1000
ोडि़ अपन होटल वापस भ’ जाइ आ फोनक इंतजार करी।
कोसी बराज कातक
तखनुका दृश्य ततेक मनोरम छल जे छोडि़क’ जाइक इच्छा नइँ रहय, तैयो निकल’ लेल वाहन हेतु रोड कात अयलहुँ। एक टा मिनी ट्रक
काठमांडू सँ घुरल रहय आ ओकर ड्राइवर गुटका-सिगरेट आ दारू आदि कीनै लेल उतरल छल।
ओकरा सँ हम भंटाबाड़ी कि भीमनगर धरिक लिफ्ट मँगलहुँ। ओ कोलकाता वापस जाइत। से कहलक
जे भीमनगर चेक पोस्ट सँ दस डेग पहिने धरि ल’ जायत। आगाँ चेक पोस्ट पर माल-वाहक वाहन मे
तेसरक रहने जुर्माना लागि जयतै!...
तेँ चेक पोस्ट सँ
सहरसा चौक धरि पैदले अयलहुँ आ ओत’ सँ टेम्पू ल’ बीरपुर।
16 अगस्त, 2015, दुपहर, कंकालिनी मंदिर
परिसर, <
1000
/b>भारदह
विगत राति पहिने
फोन आयल। फेर होटलक बाहर एक टा बाइक सवार भेटल। ओ जत’ छोड़लक ओत’ गाड़ीक हेड लाइट मिझाइते दू गोट आकृति सोझाँ
आयल। ओकरा संग उबड़-खाबड़ अन्हार रस्ता पर गोटेक कोस चललाक बाद ठेहुन भरि पानि मे
एक टा नाह लेने निशा रानी हमर बाट तकै
छलि। हमरा बैसलाक बाद संग आयल दुनू गोटे दोसर दिस चलि गेल। निशा रानीक
निर्देशानुसार हम कपड़ा बदलि एकदम मलाहक बाना ध’ लेलहुँ। ससरति आगू बढि़ रहल नाह कनेके काल बाद
कोसीक मुख्यधारा मे आबि गेल छल। धाराक विरुद्ध किछु दूर चलल हैत फेर नाह कोम्हर जाइत
रहय तकर ज्ञान हमरा प्राय: नइँ रहल। एखन हम ओकरा किछु ने पुछि रहल छलहुँ। सिर्फ आ
सिर्फ वैह किछु-किछु काल पर एक टा नव प्रश्न पूछय आ हम एकदम सत्य-सत्य सब किछु
ओकरा बतबैत गेलहुँ। करीब एक-डेढ़ घंटा बाद हम सब जत’ पहुँचलहुँ ओहि ठाम दू टा आरो नाह संग भेलै। ओकर
थोड़ काल बाद दू टा अत्याधुनिक नाह लग अयलै जाहि मे चारि कि पाँच गोटे सवार छल।
ओहि परहक सामान जल्दी-जल्दी एहि
1000
ीनू नाह मे राखल गेलै। हम निर्देशानुसार बिना
किछु बजने सामान रखै मे मदति करैत गेलहुँ। नाह केर हिल-डोल मे हमर टाँग लडख़ड़ायल
कैक बेर, मुदा रक्ष रहल खसलहुँ
नइँ! तीन-चारि बेर हमरा चेहरा पर टॉर्चक इजोत सेहो क्षणांश लेल पड़ल, मुदा हम निर्देशानुसार चुप रहलहुँ। ओकरा सभक
बीच जे गप भेल से हमरा ठीक-ठीक बुझबा मे कमे आयल।
चारि-साढ़े चारि
बजेक करीब जखन अन्हार कने फाटि गेल छल आ भोरक धमक पूबरिया आसमान मे सेनुर छिडिय़ाबैक
तैयारी मे रहल हैत कि निशा रानी हमरा एक किनार मे झौआ-कासक बीच उतारि देलक। हम
कपड़ा बदलि वादा मुताबिक पाइ जेब सँ निकालि ओकरा हाथ मे देलहुँ। ओहि पाइ केँ ओ लग
सँ देखलि आ अपने हाथें साधिकार हमरा जेब मे वापस रखैत बाजलि—जखनी सँ बुझलौं जे तों कोसी से परेम करै छऽ
तखनी से हमर खुशीक ठेकान नइँ रहलऽ! लेकिन दुख जे तों चिन्ह नइँ सकलह हमरा! जा-जा,
दिलक भाव-बट्टा नइँ होइ
छै!
ओकर स्वर भखरल सन
लागल आ हमर आँखि डबडबा गेल। ओ नाह दिस बढि़ गेलि। ओकर नाह देखिते-द&
1000
#2375;खिते अदृश्य भ’
गेल। हमरा अपन स्थितिक
भान भेल आ पुबरिया तटबंध दिस बढि़ गेलहुँ।
16 अगस्त, 2015, सप्तकोसी, बीरपुर
आइ कतहुँ निकल’क विचार नइँ छल। मुदा डुमरी चौक परहक टेम्पू
वला केँ आब’ तँ कहलियै,
मुदा रोकब बिसरि गेल
रहियै। से आठ बजैत-बजैत ओ टेम्पू ल’क’ होटलक गेट पर
हाजिर छल। हम जल्दी-जल्दी तैयार भ’ निकलि गेलहुँ। भीमनगर चौक पर पहुँचि कहलियै—हौ कोनो नव बाट घाट द’ क’ गढ़ी चलबह! ओ सहर्ष तैयार भ’ गेल। कटैया पावर हाउस सँ पूर्वी केनालक पुबरिय&
1000
#2366;
भित्ता धेने आगू बढ़लहुँ। आगाँ सँ एक टा सेफननुमा पुल होइत पूब सीतापुर आ पश्चिम
गढ़ीक रस्ता जाइत छलै। मेन केनालक पश्चिमक रस्ता मे पुरना ढंगक पलारक झाँकी भेटल
जे दक्षिण शिवनगरा, बायसी, परमानपुर, दौलतपुर-श्रीपुर धरि लागले चलि जाइत अछि। विशाल
गोचर आ कास-डाभिक अछोर मैदान। एहि सब केँ पार करैत दसे मिनट भेल हैत कि समदा राजाक
गढ़ी आबि गेल।
मंदिरक सोझाँ ऑटो
रोकि हम पुरान लोकक खोज-पुछारि कयलहुँ। एक टा एहन बुढिय़ा भेटलि जे गढ़ी आ राजाक
मादे प्रचलित संपूर्ण कथा सुनौलक। हम ओकर वीडियो बना लेलहुँ आ गढ़ीक अवशेष देखबा
लेल जंगल मे पैसलहुँ। बचपन सँ जे कथा सुनने रही बस ओहि पर मुहर लागल! कोनो तेहन नव
बातक जानकारी नइँ भेल। एक राजवंशक सर्वनाश एक टा नौआ कयल। आ ताहि संग कोसी-प्रलयक
जुड़ाव! फेर नौआक लेल शाप! पौराणिकताक सब टा गुण हवा मे छिडिय़ायल! वर्तमान मे
राजाक मंदिर, राजभवनक किछु
खंडित अंश, भथाइत पोखरि आदि
अपना आँखिए देखल सैह!...
दंतकथा: समदाक
राजा एक बेर शिकार पर गेल। शिकार ओकरा पर्याप्त भेटलै। वापसी मे निकट आबि एक जगह राजा
विश्राम कर’ लागल आ नौआ केँ
राजमहल मे शुभ समाचार दै लेल आगाँ पठेलक। नौआक मन मे कोनो शत्रुता छलै आकि विरोधी
सँ मिलल छल! ओकरा मन मे खुराफात सुझलै। से जहिना ओ पहुँचल तँ देखलक महलक बाहर इनार
लग राजाक दुनू छोट-छोट बालक खेला रहल छल आ रानी विकलता सँ समाचार जनै लेल
ठाढि़!...नौआ मुँह बनबैत कहलक—राजा तँ शिकार भ’ गेला!... दुखी
रानी इनार मे कुदि गेलि। देखा देखी दुनू बालको कुदि गेल। राजा आयल आ वस्तुस्थिति
जानि नौआ केँ शाप देलक जे राति एहि गाम मे सुतबें तँ सुतले रहि जयबैं! आ स्वयं
सेहो इनार मे कुदि गेल। ओही राति तेहन भीषण बाढि़ आयल जे पूरा गढ़ी-राजमहल कोसीक
बालु सँ तोपा ढहि ढनमना गेल। तहिया सँ केओ नौआ एहि गाम मे नइँ रहै अछि। कोनो
शादी-ब्याह मे अबैतो अछि तँ सुतै कि बेसी काल रुकै नइँ अछि।...
समदा, भगवानपुर, रानीगंज होइत हमर ऑटो कटैया पावर हाउस सँ
पश्चिमक
1000
स्ती मे आबि गेल। ओत’ किछु एहन मजूर टाइप लोक सँ भेट करबाक छल जकरा ऊपर अनेक तरहक मोकदमा चलै छै।
मुदा बड़ी काल एम्हर-ओम्हर खोज-पुछारि कयलो पर तेहन ककरो सँ भेट भेल नइँ। एसएसबी
मे कार्यरत एक टा दिल्लीक छौंड़ा सँ एहि बीच गपशप होइ छल, ओ केनाल पर भेटि गेल अचानक। मुदा हाय-हेल्लोक
बाद आगाँ बढि़ गेल। हमरा मन मे रातुक प्रभाव रहल हैत साइत! से बेसी देर नइँ रुकि
ऑटो भीमनगर दिस बढ़ाबै लेल कहलहुँ।
सहरसा चौक पर कने
नाश्ता क’ हम सब कोसी बराज
पार क’ नेपाल मे घुसि
गेलहुँ। पश्चिमी तटबंध सँ लागल मृगवन-परिक्षेत्रक किछु हाल-चाल एम्हर-ओम्हर सँ ल’
भारदह पहुँचलहुँ। भारदहक
कंकालिनी मंदिर परिसरक बाहर ऑटो रोकि हम मंदिर परिसर सँ लागल पार्क मे कने काल
बैसलहुँ। मंदिर मे पूजा-अर्चना करय वला लोक सँ बेसी नव युगलक संख्या बुझायल।
सेल्फी आ पेयर फोटोक कारबार पूजा सँ कम नइँ चलि रहल छल। बुझा गेल जे मंदिरक
उपयोगिता एतहु बदलि रहल अछि। एक युगलक लीला मे कने काल नजरि बाझल रहल। फेर
बैसल-बैसल निन्न जकाæ
1000
5; आब’ लागल। पाँच मिनट दूबि पर लेटलहुँ। कने काल डायरी मे दू-चारि पाँति टिपलहुँ।
उठि क’ ऑटो मे अयलहुँ आ
पाँचे-सात मिनट बाद बराजक पछबरिया कातक लाइन होटल पहुँचि गेलहुँ। महेशक होटल। एहि
होटलक डिजाइन आ स्वरूप हमरा आकर्षित करैत अछि। एहि बीच एहि होटलक मालिक सँ दू-तीन
बेर दूटप्पी गप भेल रहय। तखने कन्हा पर एक नेना केँ ल’क’ लूंगी पहिरने उघार देहें रोड पार करैत ओकरा देखि हम आवाज
देलहुँ—हौ, महेश जी छह, हौ!
महेश घुरिक’
लग आयल। बाहर खूजल छोटका
चौखड़ा मे लागल कुर्सी पर हम सब बैसलहुँ। पानिक बोतल संग एक टा करिया चाह सेहो आबि
गेल। अपन हाल-चाल बता रहल महेश सहसा बाजल—सर, अहाँ लेल बढिय़ा माछ बना दै छी, लेकिन कने रुक’ पड़त। पोता केँ
आँगन पहुँचा तुरंत अबै छी।
चाह हमर लगिचा
गेल छल। हम महेशक साम्राज्य केर अनुमान करबा मे अपना केँ असमर्थ पाबि रहल रही। एत’
सात बेडक आवासीय
व्यवस्थाक संगे भव्य होटल-रेस्टोरेंट-ढाबा-बार सब किछु कॉमन जकाँ दू बिगहा सँ बेसी
मे परसल अछि। नेपाली स्टाइलक खाइ-पीब’क भव्य व्यवस्था। ओकर मकानक कुर्सी मे ईंटाक बदला दारूक
खलिया बोतलक गजब उपयोग कयल गेल छलै। रोज सैकड़ो बोतल खाली होइ छलै आ प्रति बोतल
कबाड़ मे एक टाका सँ बेसी की! कुर्सी-देबाल मे दू टा बोतल एक ईंट बराबरि जगह घेरै
छलै। बालु-सीमेंट मिला जोड़ैयाक काज सेहो अपने सब बापुत मिलिक’ कयने छल। एक तँ सस्ता दोसर नव डिजाइनक।
आधुनिकता आ देसीपनक संग-संग अद्भुत यूरोपीय लुक लेने। एत’ माछ-भातक तेहन डिमांड नइँ। एत’ फ्राइ माछ-मुड़हीक संग दारूक बिक्री समोसा,
पकौड़ा आकि चाह-पानि जकाँ
सरेआम भोरे सँ शुरू भ’ जा
1000
त छल। नेपालक जीवन-रेखा बनल एहि नेशनल हाइवे पर बहुत दूरक बाद ई अपना ढंगक
खास दोकान छल जत’ कोसीक ताजा
रेवा-बचबा, इचना-टेंगरा सन
अनेक तरहक माछक संग दारू पीबाक लेल आरामदायक सुविधा आ आँखिक लेल भव्य लैंडस्कैप
छल। सब उमेरक छौंड़ा-छौंड़ी, जवान-अधेड़ जोड़ाक आँखि मदमस्त आ एक खास तरहक लापरवाही सँ भरल। अगल-बगल जे
जतेक दोकान बराजक ओहि पार ओ सब महेशक भैयारी सभक थिक। बाहरी एको टा नइँ।...
हम महेशक
साम्राज्य मे हेरायले भोजन कयने रही। ओकर माछ-भात मे तेहन खास बात नइँ छलै जे
पूबरिया पारक होटलक दुनू जनानाक हाथक खाना मे छलै। हँ, बिल धरि एकर खूब तगड़ा छलै। ताबत महेश अपन पोता
केँ आँगन छोडि़ घुरि आयल नव धोती-कुर्ता मे कुलीन जकाँ बनल आ बाजल—स्नान पूजा सेहो क’ लेलिए तेँ कने लेट भेल!
—बढिय़ा बात! आब
इत्मीनान सँ गप हेतै।
—जी, जरूर।
—हमरा विस्तार सँ
ई बताबह जे तों सब कोना एत’ अयलहक आ कोना एहन खतरनाक जगह पर अपन राजपाट कायम केलहक?
ओ कटैया पलार
परहक दुखद गरीबी वला दिन केँ याद क’ तेना विह्वल भ’ गेल जे बड़ी काल ओही मे लगा देलक। फेर कटैया सँ भागि एत’
अबैक कथा आ ईहो जे कोना
एहि जगहक चालि-प्रकृति भाँपलक। सात भाइ छल ओ आ सातो दरियादाग। जल्दी केओ ओकरा सब
सँ भीड़ैक साहस करैवला नइँ। एत’ पहिने एक दोकान खोललक, फेर दू, फेर तीन आ फेर
घर-आँगन सेहो आनि लेलक। रोडक एक कात घर दोसर दिस दोकान। एम्हर सँ अनेक तरहक
चोर-डाकू-बदमाश सभक सेहो अबरजात, मुदा ओकर टोल टैक्स ओसुल’वला यैह सात भैयारी। एत’ कोनो पेट्रोल पम्प नइँ, मुदा डीजल-पेट्रोल सब भेटत। गैस, परचून सँ जे कोनो जरूरी चीज चाही, सब भेटत। राति-विराति हरदम। से एहन भेल जे
बीस-पच्चीस वर्ष बीतैत-बीतैत सातोक अलग-अलग विशाल कारोबार भ’ गेल। सातो मिलिक’ मृगवनक मारते खाली जमीन कब्जा करैत गेल आ
उपजा-बारी तँ खूब अछिए, माल-जाल सेहो खूब। आब दोसरो शहर-नगर मे पकिया सबूत वला बहुत रास चल-अचल
सम्पत्ति अरजि लेलक।...
फेर हम पूछलहुँ—ई सब तँ ठीक। आब ई कह’ जे कोसी कात एते साल सँ छह। कोसी सँ कतेक-केहन
संबंध?
मुदा ओ अपने झोंक
मे छल। हम ओकरा सँ कोसी-कथा सुन’ चाहैत रही, मुदा ओ अपन
वीरताक बखानक बीच मे व्यथा-कथा सेहो सुनाब’ लगल। जेना रन्नू सरदार कोसी-प्रेम बिसरि ऋचीक
केँ गरियाबै मे आनंदित होअय!
हम कहलियै—
हौ महेश! रन्नू सरदार
बलवान होइतो गाधि राजाक चलाकी नइँ थाहि सकल। ऋचीक केँ बस माध्यम बनाओल गेल छलै आ
सुख तँ सभक बहि गेलै कोसिक नोर मे!
महेश बातक मर्म
नइँ पाबि कने बिलमल आ फेर रेड़ैत जकाँ बाजल—गुदानै तँ ककरौ ने छियै! डर एतबे जे मृगवन वला
प्रोजेक्ट मे हमर सभक घर-दोकान जँ कटि गेलै तँ की करबै! कने लिखियौ ने अहाँ
काठमांडूक अखबार मे?
—हौ महेश! मधेसी
आंदोलन आ हड़ताल केँ कते दिन भेलह!... रोजे तँ नेपाल आ इंडियाक अखबार-टीवी मे आबि
रहल छै सब टा बात-कथा। किछु असरि तकर बुझाइ छह तोरा?
—किछु ने किछु तँ
हेबे ने करतै सर?
—से कोनो मृगवन
विस्तार परियोजना आबि जाय, तोहर जडि़ नइँ हिला सकतह केओ!
—सर, जँ बराजे केँ उड़ा देलकै बम सऽ...? तखन त हमरा सब केँ फेर कटैया मे कुस उपाड़’
पड़तै!
—से तेहन किछु ने
हेतै महेश! आसमान फाटै के चिंता करब बेकार!... फेर भंटाबाड़ी आ भीमनगर मे जे तोहर
दोकान-मकान छह से विराटनगर-जोगबनी धरि सेहो पसरि सकै छै ने हौ। भ’ सकै छै एक दिन काठमांडू मे सेहो तोहर होटलक
उद्घाटन होअय!
—सर अहाँ जोतसी से
आगाँक बात कहि देलिऐ! आब काल्हि चलू चतरा! ओत’ नवका हाइवे आ कोसी पर बनल नवका पुल देखायब तखन
अहाँ केँ चीनक तेसर आँखि लखा देत।
—सत्ते चलबह
ने!... सोचि लैह, तीन-चारि घंटाक
धंधा मारल जेतह!
—की कहै छिऐ सर!
अहाँ लेल ई सब सोचबै। बारह कि एक बजे राति अहाँ फोन करब। हम कि हमर समाँग हाजिर
रहत अहाँक सेवा मे। यौ सर जी, हम खराप काज बहुत केलियै, लेकिन भीतर खराप नइँ रखने छियै!
—अरे! दिल पर नइँ
लैह! हमहू तोहर काठमांडू वला होटलक उद्घाटन पर एक कॉल पर आबि जयबह।
आ दुनू गोटे ठठाक’
हँसलहुँ।
रातिक बारह बजे मे कनेके बाकी अछि। बीरपुरक एहि होटल
सप्तकोसीक वातानुकूलित कमरा मे निन्न नइँ आबि रहल अछि। भरि दिन गर्मी-पसेना,
धूल-धक्कड़ मे कोसी काते-कात
बौआइत छी, तैयो तेहन थकान
नइँ अनुभव क’ रहल छी आ ने तेहन
निन्न। जीवनक एकदम नव अनुभूति निन्न हरि लेलक। अपन जन्म स्थान सँ मात्र पंद्रह-बीस
किलोमीटरक दूरी पर होइतो होटल मे रहि रहल छी आ दिन भरि जाहि गाम-ठाम जा-आबि रहल छी—कटैया सँ कुसहा धरि—ई सब हमरा गाम सँ पचास किलोमीटरक भीतरक इलाका
थिक। तथापि लगै अछि कोनो दोसर दुनिया मे घुमि रहल होइ! हिमाचल आ उत्तराखंडक सुदूर
पहाड़ खूब धाँगने छी, राजस्थानक ढाणी
मे राति गुजारने छी आ छतीसगढ़क जंगल घ
1000
69;मल छी!... मुदा एत’ जाहि तरहक अनुभूति भ’ रहल अछि से सिद्ध करैत अछि जे हम शुरू सँ अपना
गाम-घरक सब सँ लगीचक दुनिया केँ ओते नीक जकाँ नइँ देखने-भोगने छी!... आ यैह पीड़ा
हमरा आँखि सँ निन्न केँ दूर कयने अछि। ई बात हमरा व्यथित क’ रहल अछि जे हम अपन किशोरावस्था व्यर्थ गमा देल।
ओह! बचपन मे केओ बतौने रहितथि जे अपन जन्मभूमिक चारू कातक दुनिया—खासक’ सय-पचास किलोमीटरक भीतरक दुनिया—केँ बेसी सँ बेसी देखब, परखब आ जानब जरूरिए नइँ एकदम आवश्यक होइत
अछि!... तखने अहाँ बाहरक दुनिया नीक जकाँ जानि सकै छी जँ अहाँ अपना चारूकातक
ऋतुचक्र संग माटि-पानि, गाछ-बिरिछ, चिड़ै-चुनमुनी,
पशु आ मनुक्ख केँ बढिय़ा
जकाँ जनैत होइ!...
17 अगस्त, 2015, भीमनगर
पासवान जी कहियो
भीमनगर थानाक चौकीदार रहल हैत, आब बोर्डरक आर-पार करैत बुढ़ारी काटि रहल अछि। आइ भोर जखन ओकरा घर सँ बातचीत क’
निकलैत रही तँ पूछलक—हौ सर जी, 'कलचल’ मतलब की होइ छै?
हम चौंकलहुँ! भेल
कोनो नेपाली शब्द हैत। कहलियै—हौ, ई शब्द हम पहिले
बेर सुनि रहल छियह। ओना बात की से तँ बताबह!
—हे हौ, ओम्हरका जे अंगरेजिया सब आबै छै ने, ओ सार सब अपना मे गिटिर-पिटिर करैत कहतऽ...
ईहाँ का 'कलचल’ ही खराब है!...
—'कल्चर’ तँ नइँ कह
1000
2376; छै?
—हँ, उएह!
—एकर माने समझायब
सत्ते कठिन छ! ओना अपना भाषा-बोली मे एकरा 'संस्कृति’ कहै छै।
—सन्सकीरीतक बौह
भेलै हौ?
—मानि सकै छह!...
संस्कृत भाषा थिकै और संस्कृति जीवनक कलात्मक विधान आकि संस्कार।
हमरा मन पड़ल जे
किछु साल पहिने हमर एक मित्र 'सुपौल जिलाक संस्कृति’ विषय पर जिला प्रशासनक कोनो स्मारिका लेल एक टा लेख माँगने रहय आ से हम नइँ द’
सकल रही। मुदा एकरा टारब
अनुचित होइत। एक तँ ई हमरा बहुत दुर्लभ जानकारी सब देने छल, दोसर एकरा लेल ई जानब एहू लेल जरूरी छल जे केओ
एकर अज्ञानताक चलते एकर अपमान क’ रहल छलै आ ई बुझि नइँ पबै छै।
ओकरा बतायब हमरा
कठिन लागिए रहल छल। समाजशास्त्रीय आ नृशास्त्रीय पद्धतिक एक तँ हमर ज्ञान तेहन नइँ
फेर ओ शब्दावली एहि ठाम कोनो काजक नइँ छलै। धखाइत-धखाइत हम कहलियै—हौ पासवान जी, 'कल्चर’ बुझहक आकि 'संस्कृति’ ई अपना ठामक समाज
मे रहैत हमर-तोहर जीवन जीबैक तरीका थिक। रहन-सहन आ रंग-ढंगक सलीका बुझह। समाज मे रहैत
कोनो काज करै, खाइ-पीबै,
पहिरै-ओढ़ै, बोलै-बतिआबै, नाच-गान करै कि देखै आ सोचै के हमर-तोहर अपन
एकदम खास तरीका!...
अचानक पासवान जीक
चेहराक भाव बदलि गेलै। ओ व्यथित होइत बाजल—तखन त ओ सार गारि पढ़लक हौ! कहै के मतलब जे ओकरा अपने टा सब
किछु नीक लागै छै, हमरा सभक
बाजब-भूकब, खायब-प
1000
68;ब,
पहिरब-ओढ़ब ओइ सार केँ
खराप लागै छै!...
—बस-बस! एकदम सही
पकड़लहक!...
संस्कृति मादे
महत्त्वपूर्ण-विस्तृत जानकारी देब हमरा सँ संभव नइँ भेल छल! मुदा छोट सन एक
जानकारी ओकर आँखि खोललकै, से धरि हमरा बुझायल। जखन कि हम ओकरा एतबो ने बता सकलहुँ जे अघायल लोकक
संस्कृति अलग होइ छै, भूखल लोकक
संस्कृति अलग। एक अधकपन मे हरदम भखसैत रहै छै, एक अपन लगन सँ हरदम खटैत। राजा(सत्ता)क
संस्कृति अलग होइ छै आ प्रजा(जनता)क संस्कृति अलग होइ छै। शासक आ शासितक अलग-अलग।
संस्कृति आ अपसंस्कृतिक संवाहक एक-दोसराक विरोधी होइत छै। संस्कृति सीखल जाइ छै कि
गतिशील होइ छै, कि संस्कृति सदति
विकासशील होइ छै। संस्कृति पोखरि-डबराक पानि नइँ, कोसीक कल-कल छल-छल करैत जलधारा जकाँ निरंतर
बहैत रहबाक नाम थिक!... एहन सन किछु ओकरा बता-समझा नइँ सकलहुँ तकर हमरा दुख अछि।
हमरा दुख अछि जे हमर ज्ञान तेहन काजक नइँ अछि।
21 अगस्त, 2015, कालिकापुर
पछिला तीन दिन
हमर स्थिति ओहि मलाह जकाँ छल जे रहैत तँ हरदम पानिए मे अछि मुदा नहबैक पलखति नइँ
निकालि पबै अछि। एहि बीच हम चाहे जाहि कोनो घाट कि बाट रहलहुँ, बेसी काल लिखैत रहलहुँ कि सोचैत रहलहुँ। ई लिखब
दोसर तरहक छल जे डायरीक सीमा मे नइँ अँटि पबैत।... से डायरीक पन्ना सभ गाजियाबाद
जकाँ लगातार खालिए जा रहल अछि।
आइ गाम आयल छी।
जखन मन हैत एतहुँ सँ फेर-फेर सगरे जाय-आबि सकै छी। चतरा, बाराह क्षेत्र सब सँ तँ भ’ अयलहुँ! मुदा सुदूर नेपाल मे कोसी जोन के
अंतर्गत धनकुटा, ताप्लेजुंग,
खाँदबारी, आहाले, आँखिसल्ला सन किछु महत्त्वपूर्ण जगह सेहो जयबाक मन अछि।
जायब जरूरे मुदा जाबत कलम चलि रहल अछि किछु और स
1000
379;चब बेजाय!...
28 अगस्त, 2015, कालिकापुर
एक सप्ताह सँ खूब
एकांत भेटल। मुदा आब नइँ भेटत। काल्हि-परसू किछु मित्र लोकनि औताह। 31क भोरे वापसी अछि। फेर तँ गाजियाबादक जंजाल मे
तेना ओझरा जायब जे हमरा भीतरक रचनाकार जेल चलि जायत।
हमर लेखन कनेके
भेल, बहुत कम। शुरुआत मात्र।
आब ई रुकल रहत। कते दिन?... कते मास?... नइँ पता!...
29 अगस्त, 2015, कालिकापुर
आइ मैथिलीक
वरिष्ठ कथाकार सुभाष चंद्र यादव आ कवि-मित्र केदार कानन हमरा गाम अयलाह। बड़ खुशी
भेल। ओहिना जेना अहाँक अपन बहुत प्रिय-आत्मीय समाँगक अयने खुशी होइत अछि। बहì
1000
9;त दिन
पर इत्मीनान सँ गप्पशप करबाक एहन अवसर भेटल छल।
हम अपना डायरीक
बीच किछु लूज पन्ना सेहो रखैत छी। एहने तीन टा तिथि-विहीन पन्ना आइ भोर हाथ आयल।
पहिनेक लिखल, कवितानुमा
डायरी!... सोचने रही सुभाष भैया आ केदार जी केँ सुनेबनि! मुदा हुनका लोकनिक रहैत
से मने ने पड़ल।
पहिल पन्ना
बिसरि जायब बस मे
तँ नइँ...
बिसराइत कहाँ अछि
ओ कारी राति प्रलयक
मुसलाधार बरखा
उद्दाम लहरि बीच
संघर्ष करैत नाह
पानि उपछै आ
चप्पू चलबैक ओ निरंतर प्रयास
दोहाइ कोसी मैया!
के आर्त्त पुकार
बाँसक झुरमुट
पँक्तिबद्ध
साँझक धोन्हि मे
टोलक उपर लखाइत धुआँक सामियाना
कोसी पानिक कल-कल
छल-छल...
अपन बछिया केँ
तकैत गाय सभक डिडि़आयब
किछुओ तँ नइँ
बिसरि सकलहुँ अछि
प्रवासक भीड़ मे
अनचोक्के
धानक शीश सँ
झड़ैत ओस कण चमकैत अछि
श्यामल मजूरिन एक
अल्हडि़
घाम सँ भीजल लाल
ब्लाउज आ ललाट सँ चुबल रक्तिम बुन्न पारा-मिश्रित
कदलीवन सँ लागल
तुइतक पँतियानी
काँच आम आ डम्हा
लताम
आर-आर मनोहर
मनोरम भू-दृश्यक संग—
दप-दप बालु पर
खूनक टघार
दबल-घो
1000
2306;टल एक टा चीत्कार
झौआ कासक जंगल मे
पथरायल आँखिक
सूखल परदा
बिसरैक लाख
प्रयत्न कयल डेग-डेग पर भेल अपमान
बिसरय चाहलहुँ
नेनपन मे खायल चोट
छल फरेब नफरत आ
फटकारक अंतहीन कथा-प्रसंग
अपनहुँ कयल
नादानी आ शैतानी
अहाँक सक्कत स्तन
मे धँसल गोली
घाट सँ लागल नील
अकड़ल देहक स्पर्श
बिसरि जायब बस मे
तँ नइँ।...
दोसर पन्ना
जल्ली धान
(माँक लेल)
भादो
1000
; अबैत जखन
घरक अगहन्नी चाउर खतम भ’ जाइत
गहूम धरि बचि
जाइत थोड़बे
पाबनि-तिहार आ
हारी-बेमारी मे पथ्य जोगर
जखन नित्य मड़ुआ
रोटी खाइत-खाइत आजिज भ’ जाइ
ओहेन दुर्दिन मे
जल्ली कटिते बड्ड राहत भेटय
उसिनय-सुखाबय सँ
ढेकी उक्खरि मे कूटय-छाँटय धरिक
सब काज जतन
पूर्वक उत्साह आ लगन सँ
एक टा राग सेहो
छल बचल गीतक संग
लाल लाल भात एकदम
नवका चाउरक
अद्भुत मीठास
घीबक टाँसल सन
स्वाद
ओहि संग कंचूक
घटरा
नेबोक रस मे
पकाओल हरियर मेरचाइ नोनक संग
की स्वाद छल! अद्भुत!
लाजवाब
भादो मे ओकर हैब
केहन अपराध छल
जे पाहुन केँ नइँ
परसल जाइत छल
जे पाहुन केँ ई
परोसब होइत घरक अपमान
संभ्रांत कुलीन
संपन्न कहेबाक संपूर्ण ड्रामा
जलील क’ दैत जल्ली
आब ओ धान कतहुँ
ने भेटैत अछि
कोसी कमला बलान
सँ परमान धरि
हिमालय सँ गंगा
धरि
विलुप्त भ’
गेल ओ
आरो अनेक नीक बात
नीक चीज जकाँ
तेसर पन्ना
नेपाल बाटे
(रमेश रंजन लेल)
पाठ्य पुस्तक मे
पढऩे छलहुँ—
उत्तर मे ठाढ़
हिमालय प्रहरी जकाँ
लोकगीत सब मे
सुनने रही—
पूब देस कलकत्ता
जकाँ मोरंग जाइत छल लोक कमाबै लेल
'सूर्य अस्त नेपाल
मस्त’ एक जुमला भरि नइँ
छल
नेपालो मे हमरे
सब सन लोक रहैत अछि
किछु-किछु हमरा
सब सँ बेसिए परिश्रमी
नेपाली मैथिली
नेबारी मे कहा
1000
305; अछि राँरि
बेरोक टोक
एम्हर-ओम्हर जाइ-अबै छी दुनू दिस सँ
दैत कहाँ छी ओते
जते लैत छी
नेपाल बाटे
अबैत अछि कोसी आ
अनेक नदी
जमीन जंगल आ सकल
जन जीवनक कारबार चलैत अछि ओकरे पानि पर
ओ पानि जे मात्र
पानि नइँ थिक
खेत लेल सब साल
पाँकिवला नवका माटि
किसिम-किसिमक माछ
अनेक तरहक
वनस्पतिक बीया भसाक’ अनै अछि
मैदान लेल पहाड़क
सनेस जकाँ
मुदा हम सब मन
रखै छी मात्र बाढि़ सँ भेल विनाश
<
1000
i>अफीम चरस गाँजा
सन मादकक तस्करी हम सब करै छी
चीन, जापान, कोरियाक चीज हम सब टपबै छी बोर्डर
जोगबनी, रक्सौल, जयनगर, भंटाबाड़ी सँ—
कने चीनी,
किरासन तेल ओम्हरो चलि
जाइत होअय
नेपाले बाटे
पहुँचैत अछि—
सखुआक मजगूत
लकड़ी जकाँ
बंबई-दिल्लीक रईश
सभक लेल 'लड़की’
गंगाजल मे कतेक
अछि नेपालक जल
ई जाँचक विषय थिक
ओना 'इ&
1000
#2306;डिया’क सब जाँचक आँच मे नेपालो तपैत अछि
30 अगस्त, 2015, कालिकापुर
आइ सहरसा सँ
राजेन्द्र कृष्ण अयलाह। जखन हम घरक काज आरंभ कयने रही आ रह’ लेल अपन घर नइँ रहय तखनो ई आयल छलाह आ आम गाछक
नीचा बैसि चाह पीबिक’ गेल छलाह। ई
वल्र्ड बैंकक सहयोग सँ संचालित बिहार सरकारक एनजीओ 'जीविका’ मे सहरसा कमिशनरीक डीपीएम छथि। पहिल भेंट 'अंतिका’क आरंभ काल मे भेल छल जखन ई दिल्ली मे पब्लिक सर्विसक
तैयारी करैत छलाह। हिनका सँ ई जानि प्रसन्नता भेल जे 'जीविका’ एत’ स्त्रीगण केँ स्वाबलंबी बनेबाक दिशा मे किछु सार्थक डेग
उठौलक। मिथिलाक कुलीन परंपरì
1000
6; तँ स्त्रीगण केँ पानक लत्ती बनौने राख’ चाहैत अछि। कोसी गीत तँ खूब गबै छथि एत’क दाइ-माइ, ओहने प्रचंड साहसी बनि किऐ ने ठाढि़ होइ छथि?...
31 अगस्त, 2015, गरीबरथ, बदला-धमहारा घाट
पार करैत
कोसी पार क’
बदला-धमहारा घाट
बीतैत-बीतैत हमरा बुझायल जेना पच्चीस दिनक यात्रा मात्र नइँ बीतल, एक जन्म बीति गेल!...
भोरे निकलल रही
गाम सँ सिमराही, पिपरा, सिंहेश्वर, मधेपुरा होइत सहरसा टेम्पू सँ। गाम अयने जेना
टेम्पू हमर प्रिय वाहन भ’ गेल होअय आ धार-कोन मनक प्रिय ठहार। मुदा से सब आब अतीत भ
71e
span>’ गेल—ट्रैन मे बैसलाक बाद जेना ई परिवर्तन शुरू भेल!... आ से
कोसी पार करैते पूरा भेल! टेम्पूक आवाज, कोसीक छवि-छटा, कोसिकन्हाक समस्त मनोरम बिम्ब-प्रतिबिम्ब पर
दिल्ली-गाजियाबादक काज-रोजगारक चिंता एकाएक सवार भ’ गेल।
ट्रैन मे माँ
सेहो अछि! मुदा क
1000
करो सँ गप करबाक मन नइँ! आँखि बंद क’ फेर ध्यान पाछु दिस ल’ जाय चाहलहुँ।... मुदा सब प्रयत्न बेकार!...
मोखाक माटि बेअसर होइत बुझायल!...
संपर्क : सी 56 / यू जी एफ 4
शालीमार गार्डन एक्स 2, गाजियाबाद-201 005
ई-मेल : antika56@gmail.com
मोबाइल : 9871856053


text:
फेसबुक1000
फेसबुक (अङ्ग्रेजी: Facebook) एक मुक्त सामाजिक सञ्जाल आर सूक्ष्म-ब्लगिङ सेवा छी । फेसबुकमे करिब ५०,००,००,००० (पचास करोड) गोटे एकाउन्ट खोलिचुकल अछि ।
विषय सूचीसभ
इतिहास[सम्पादन करी]
सन् २००४ मे मार्क जुकरबर्ग हार्वर्ड विश्वविद्यालयमे होएत उनकर कलेज कोठामे सँगे रहैवाला सहपाठी साथीसभ, जे कम्प्युटर विज्ञानक विद्यार्थीसभ छल: एडवार्डो साभरिन, डस्टिन मोसकविट्ज, क्रिस ह्यूजेस आ एन्ड्रयु म्याककोलमक \ साथ फेसबुकक स्थापना केनए अछि । वेबसाइट सुरूमे हार्वर्ड विश्वविद 1000 यालयक विद्यार्थीसभ बीचमे मात्र सीमित रहैतो बादमे बोस्टन क्षेत्रक आइवी लीग आ स्टैनफोर्ड विश्वविद्यालयमे सेहो फैलावाल गेल छल ।


text:
फोर 1000 ्ब्स
फोर्ब्स इन्कोर्पोरेसन एकटा निजी 1000 ्वामित्व भेल प्रकाशन तथा मीडिया कम्पनी छी । जेकर प्रमुख प्रकाशन द्वि-साप्ताहिक पत्रिका फोर्ब्स छी जेकर खपत सन् २०१४ अनुसार १० लाख स बेसी भ रहल अछि । ई पत्रिका मुलत: अर्थ, उद्योग, निवेश, आर मार्केटिङ विषयसभम मूल लेख प्रकासन करैत अछि ।
कम्पनीको अन्य प्रकासनसभम फोर्ब्स एसिया, फोर्ब्स लाईफ आर फोर्ब्स वुमन पत्रिकासभ अछि । ई बाहेक फोर्ब्सक चीन, क्रोएसिया, भारत, इन्डोनेशिया, इजरायल, कोरिया, पोल्याण्ड, रोमानिया, रूस र टर्कीम १० स्थानीय भाषाक लाईसेन्सधारी संस्करण रहल अछि । फोर्ब्स,फोर्ब्स एसिया आर कम्पनीक दश अन्तर्राष्ट्रिय लाईसेन्सधारी संस्करण एकै साथ ६० लाख स अधिक पाठकसभ समक्ष पहुचैत अछि ।
सन्दर्भ सामग्रीसभ[सम्पादन करी]
- ↑ Randall Lane returns to Forbes as editor
- ↑ "Consumer Magazines". Alliance for Audited Media. Retrieved February 10, 2014.


text:
इस्लाम
इस्लाम धर्म (الإسلام) अनुयायी संख्याक आधारम ईसाई धर्म पश्चात् विश्वक दोसर धर्म छी। इस्लाम शब्द अरबी भाषाक शब्द छी। जेकर मूल शब्द सल्लमा छी आर एकर दुटा परिभाषा अछि। इस्लाम (अरबी: الإسلام) एक एकेश्वरवादी धर्म छी, जे एकर अनुयायीसभक अनुसार, अल्लाहक अन्तिम रसूल आ नबी, मुहम्मदद्वारा मनुष्यसभ धरि पहुँचावाल गेल अन्तिम ईश्वरीय पुस्तक क़ुरआनक शिक्षा पर आधारित अछि। कुरआन अरबी भाषामे रचल गेल आ एही भाषामे विश्वक कुल जनसङख्याक २५% हिस्सा, लगभग १.६१ सँ १.८ अरब लोगसभद्वारा पढल जाइत अछि; एहिमे सँ (स्रोतसभक अनुसार) लगभग २० सँ ३० करोड लोगसभक ई मातृभाषा छी। मुहम्मदक मुँहसँ कथित भऽ लिखल जाइ वाला पुस्तक आ पुस्तकक पालन करैके निर्देश प्रदान करै वाला शरीयत ही दुई एहन संसाधन छी जे इस्लामक जानकारी स्रोत करार देल जाइत अछि।
(१) शान्ति
(२) आत्मसमर्पण।[१]
सन्दर्भ सामग्रीसभ[सम्पादन करी]
- ↑ Entry for šlm, p. 2067, Appendix B: Semitic Roots, The American Heritage Dictionary of the English Language, 4th ed., Boston, New York: Houghton Mifflin, 2000, ISBN 0-618-08230-1.


text:
यहोवाक साक्षिसभ—हमसभ के छियै?
हमरासभक जाइत अर भाषा नै मिलैछैय तैयो हमसभ सभक उद्देश्य एकेगो अछि। सभ से महत्त्वपूर्ण बात हमसभ बाइबलमे लिखलाहा भगवान अर सभ चीजक बनाबै वाला सृष्टिकर्ता यहोवाक, आदर करैल चाहैछियै। हमसभ येशु मसीहक अनुकरण करै क लेल कोशिश करैछियै। आरो ख्रिष्टियन कहिक चिनवैल पावलास गर्व करैछियै। भगवानक राज्यक विषयमे लोकसभक सीखबैल नियमित रूपमे समय बिताबै अछि। यहोवा भगवान अर हुनकर राज्यक विषयमे साक्षि दैल या आरो सभक बतबैक कारण हमसभ यहोवाक साक्षि कहीक चिन्हैछैय।
हमसभक साइट देखियौ। बाइबल अनलाइन पढियौ। हमसभ अर हमरासभक विश्वासक बिषयमे आरो बहुते सिख सकैछियै।


text:
478f
हमरा विषय मे
मिथिलाक अतीत गौरवमय रहल अछि । अतीतक गौरवगाथा, वर्तमान समयावधि मे निश्चित दिशा व दशा कें प्राप्त करबाक ललक तथा भविष्य मे संस्कृति आओर मिथिलांचलक स्वाभाविक परम्परा कें मिथिलावासीक समग्र सहयोग सँ शनैः- शनैः वांछित एवं आकांक्षित लक्ष्य प्राप्ति हेतु देशक विभिन्न नगर-उपनगर मे अनेकों मैथिल संगठन अपन उपलब्ध साधन व योग्यतानुरूप कार्यक्रमक माध्यमें कार्यरत् अछि । सम्पूर्ण भारतवर्ष कें ज्ञान, संस्कृति आओर सभ्यता केर जननी रहल अछि मिथिला । भारतवर्षक इतिहास कें जखन शूक्ष्म बिम्ब सँ देखल जाय तखन अनुभव कयल जाइत अछि जे बहुत बेशी समय धरि मुसलमान एवं अंग्रेजक शासन रहल भारतवर्ष मे । एतेक बरख शासन कयला उपरांतहुँ मिथिलाक प्राचीन सांस्कृतिक व सामाजिक पहचान कें रंचमात्रहुँ क्षति नञि पहूँचायल गेल एहि शासक वर्ग द्वारा । पराधीनताक अन्हरगुप्पी मे रहला उपरान्तहुँ मिथिलाक सांस्कृतिक पहचान यथावत् बनल रहल तथा वर्तमान समय आओर आबयवला काल्हि धरि कायम रहत ।
छत्रपति शिवाजी महाराजक पावन भूमि, संत तुकाराम, ज्ञानदेव सदृश श्रेष्ठ संतक ज्ञानधारा सँ आलोड़ित महाराष्ट्रक भूमि पर प्रवासी मैथिल समाज वर्षहुँ सँ जीविकोपार्जन करैत एहिठामक विकास यात्रा मे सतत् श्रेष्ठ योगदान दैत रहिवासीक भूमिका मे स्वयं कें समाहित कयने छथि । परन्तु जखन सतही यथार्थ कें गहन अन्वेषण कयल जाय स्वतः एक प्रकारक कचोट सदिखन चित्त आओर चेतना कें उद्वेलित करैत अछि आ एहि बातक अहसास करबैत अछि जे विगत् 50-60 बरख सँ मैथिल रहिवासीक समक्ष होइत आबि रहल उत्पन्न समस्याक समवेत समाधान व निदान हेतु सर्वमान्य केन्द्रीय संगठनक अभाव मे समन्वित रूप सँ प्रवासी मैथिल समाजक भव्य भविष्यक स्थायी समाधान हेतु गंभीर प्रयास नञि कयल गेल । संगहि एहि बात एवं यथार्थ कें सेहो स्वीकार करबा मे थोड़बोक अतिश्योक्ति नञि जे मुंबई महानगर एवं एहिठामक क्षेत्रीय स्तर पर अनेकों मैथिल स्वयंसेवी संगठन अनवरत् अपन संवैधानिक प्रक्रियाक तहत् निर्धारित कार्यक्रमक माध्यमें यथोचित सेवा कार्य मे संलग्न छथि ।
उपर्युक्त पृष्ठभूमिक आलोक मे महाराष्ट्र/मुंबई स्थित मिथिला-मैथिली केनिहार विभिन्न सामाजिक संगठन अपना संस्थागत अस्तित्व कें यथावत् रखैत तथा प्रवासी मैथिल समाजक सर्वांगीण विकासक लक्ष्य कें प्राथमिकता दैत प्रबुद्ध आ सामाजिक जीवन मे सेवाभाव सँ समर्पित विशिष्ट व वरिष्ठ श्रेष्ठगणक मार्गनिर्देशन मे दिनांक 10.01.2016 यथा रविदिन नवी मुंबई नेरूल स्थित "राजेंद्र भवन" मे सर्वमान्य संगठन कें अस्तित्व मे अनबाक बीज वपण भेल, तदर्थ समवेत निर्णय व चिंतनक फलस्वरूप "मैथिल समन्वय समिति" केर गठन करबाक सहमति सर्वसम्मति सँ उल्लासपूर्ण वातावरण मे करतल ध्वनि सँ प्रस्तावित कयल गेल । मिथिलांचल मे एक प्रसिद्ध कहावत प्रचलित अछि - "दसक लाठी एकक बोझ" वस्तुतः तखनहिं वास्तविक रूप मे चरितार्थ भऽ सकैत अछि जखन सम्पूर्ण प्रवासी मैथिल समाज सर्वमान्य संगठनक छत्रछाया (Umbrella Organization) मे समग्रतापूर्वक एकत्रित भऽ माँ मैथिली एवं मिथिलाक महान संस्कृति कें पुर्नस्थापित करबाक निमित्त संगठित हेबाक संकल्प सँ संकल्पित भऽ सर्वश्रेष्ठ योगदान देबाक निमित्त आगू बढ़ैथ ।
मैथिल समाजक लेल प्रसन्नता व आह्लादक विषय अछि जे सर्वमान्य संगठनक रूप मे "मैथिल समन्वय समिति" अपन आकार धारण करितहिं तथा समाज कें एकजुटताक बंधन मे आबद्ध करैत सामाजिक कार्ययोजनाक संग प्रखरता सँ तथा आम सहमतिक माध्यमें लेल गेल निर्णय कें सतही स्तर पर नियोजित करबाक हेतु कार्यरत् भऽ चुकल अछि ।
"मैथिल समन्वय समिति" अपन विशालता कें प्राप्त करय एहि लेल महाराष्ट्र/मुंबईक अतिरिक्त देशक विभिन्न नगर-उपनगर व गाम-घरक माइट-पाइन पर रहनिहार मैथिल समाज कें एकताक आवरण मे एकबद्ध करबाक वांछित लक्ष्य प्राप्ति हेतु सेतु-बंधनक कार्य अनिवार्यरूपेण संचालित करब, सबहक पावन कर्तव्यक संग-संग दायित्व सेहो बनैत अछि । सामाजिक जीवनक महान परम्परा कें धारण करैत "मैथिल समन्वय समिति"क माध्यम सँ सेवा कार्य हेतु बड्ड पैघ मंच प्राप्त भेलैक अछि मैथिल समाज कें । मैथिल समाज सभ प्रकारेण सर्वगुण व विद्या-विभूति सँ सजल सम्पन्न समाज छथि । सामाजिक जीवन कें मर्यादित भंगिमा मे धारण करैत पूर्वज प्रदत्त अनेकानेक श्रेष्ठ संस्कार कें सभतरि प्रसारित करबाक आधार प्रदान करत "मैथिल समन्वय समिति ।" राष्ट्रीय स्तर पर मैथिलजन कें एकताक सूत्र मे आबद्ध करबेबाक हेतु "मैथिल समन्वय समिति" कें व्यापक जनसमर्थन प्रदान करैत शक्ति सँ सम्पन्न करबाक कार्य अविलम्ब प्रारंभ हो; निश्चित रूप सँ सफलता प्राप्त हयत एहि मे रंचमात्रहुँ संदेहक संभावना नञि ।
आऊ; सभ क्यो एकजुट भऽ एकताक बलें "मैथिल समन्वय समिति" कें सर्वभारतीय मैथिल संगठनक रूप मे स्थापित करबाक दृढ़ प्रण ली जाहि सँ सभ क्षेत्रक मिथिलावासीक समायोजन सँ नवजात संगठन सतत् सेवाक संकल्प धारण करैत संकल्पित होइत प्रगति तथा सुगतिक मार्ग प्रशस्त कऽ सकय ।3cf3


text:
अहिबक फअर
अहिबक फअर
नवलश्री \\\"पंकज’
- काकी! हेयै काकी! छियै आँगनमे यै?
- \\\"के थिकहुँ? की कहै छियै? माए गोठुल्ला दिस छै।\\\" कहैत राघव भनसाघरसँ बहरायल।
आँगनमे पोखरि टोल परहक टुनटुन मिसरक छोटकी बेटी कोमल केराक पातसँ झाँपल नवका लाल चंगेरा लेने ठाढ छल। संगमे एकटा आर नवयुवती सेहो छलखिन जिनका देखिते राघव अकचकाइत बाजल, राधिका! अहाँ?
राधिका सेहो आँखिक पपिनी मटकबैत बजली, अरे! राघव! अहाँ?
- एँ गै कोमल! के छथुन्ह ई?
- लाल भैयाक सारि छथिन। भौजी संगे एलखिन हें दोसराइतमे। मुदा अहाँ कोना चिन्है छियनि?
- दुनू कालेजक संगी छी। पटनामे भेंट होइत रहैए।
- ओ! से गप। बेस, दुरागमनक बेन छियै, राखि लिअ। एतबा कहि कोमल चंगेरामेसँ भरि मुट्ठी अहिबक फअर ल\\\" राघव दिस बढेलनि।
- गै कोमल! तों हमरा दिससँ राखि ले, राधिका दिस तकैत राघव बाजल।
-गे मइयो! से किए यौ?
- गै! कमसँ-कम हमर एकटा विधि त\\\" पुरि गेल रहत ने।
सुनितहि राधिकाक मुँह लाजे लाल भ\\\" गेलनि मटकैत पपिनी ठमकि गेलनि।


text:
Bajjika Vani
Monday, August 10, 2015
संयुक्त लोकतान्त्रिक मधेशी मोर्चा द्वारा बृहत अन्तरक्रिया कार्यक्रम सम्पन्न , साथे जराबल गेल मधेश बिरोधि सम्झौता पत्र
Sunday, August 9, 2015
सम्झौता पत्र जरावल गेल
Friday, August 7, 2015
पिपरीया दो. मा जनता सँग संचारकर्मी कार्यक्रम
कार्यक्रम करिव स्थानिय ५० जनेके सहभागीतमे सम्पन्न झेल हए । गाविस सचिव सुरेश राउत कर्मीके अध्यक्ष तथा संचारकर्मी÷सहजकर्ता दिनेश यादव संगमके उपस्थितमे उक्त कार्यक्रम सम्पन्न कएल गेल हए । कार्यक्रममे विभिन्न व्यक्तीसव अपन विचार रखइत, अपने सकृय नभेल आ अभिके समय खेतिके भेलाके कारण खुला दिसामुक्त होए नसकल स्वीकारइत आवेवाला दिनमे सकृय भुमिका निर्वाह करेके आ गाविसके कार्तिक तक खुल्ला दिशा मुक्त क्षेत्र घोषणा करावेके प्रतिवद्धता समेत जनएले रहे । गाविसके खुल्ला दिसामुक्त क्षेत्र घोषणा होएमे कि कईसन समस्यासव उत्पन्न भेल आ ओकर समाधानके उपाय खोजईत कार्यक्रम सम्पन्न भेल गाविस सचिव सुरेश राउत कुर्मीे बतएलन । कार्यक्रममे आयोजक संस्थाके जितेन्द्र दास, साक्षर नेपालके शिवशंकर पासवान सल्लाहकार मतिउर रहमान सहजकर्ता जयप्रकास पटेल लगायतके लोगके उपस्थिती रहल रहे ।
सुचना के हक सम्बन्धि १ दिने अभिमुखीकरण तथा प्रशिक्षण कार्यक्रम सम्पन्न
रौतहटके बाग्मती नदिमे निर्माणधिन पुल करिब एक महिना से ठप्प ,सम्बन्धित निकाय मौन
चंचल कुमार झा
रौतहट l सावन २१ l रौतहट जिल्लामे निर्माणधिन रहल पुल निर्माणके काम पिछ्ला करिब एक सालसे ठप्प रहला पर भी सम्बन्धित निकाय मौन वैठल हए l ठेकेदार कम्पनि विभिन्न बहाना बनाके काम छोड्ला बाद भी स्थानीय प्रशासन समेत सम्बन्धित निकाय मौन रहल हए l ९० करोडसे बेसी के लागतमे ठेक्का भेल पुल निर्माणके काममे समेत ठेकेदार उपर गुणस्तरहिन काम करेके आरोप लागल हए l काम छोड के गेला बादसे हि ठिकेदारके कोनो प्रतिनिधि पुल देखे समेत न आएल हए l एने निर्माणके क्रममे मेशिन राखेला तथा आदमी राखेला ठेक्केदार लेले जमिनके मुआबजा समेत किशान पावे न सकल हए l एहिविच झाँझ नदी बडहरवा के सामने जमिन कटानी कररहल स्थानीयबासि धर्मनाथ चौधरी बतएले छत् l हुन् समस्या उपर ध्यान देवेला स्थानीय प्रशासनसे आग्रह समेत कएलेछत् l
Tuesday, August 4, 2015
भव्य समानके साथ बज्जिका यात्रा भव्य रुपमे सम्पन्न
Friday, July 31, 2015
डाकुओमे माहाडाकु लेखापाल खिमानन्द पौडेल
खिमानन्दके कारण रौतहटके हरेके योजना असफल रहल देखल गेल हए । विशेष श्रोतके अनुसार हरके कार्यक्रमके पिसि यानी प्रशनल कमिसन अगर हुनका डेरातक नपहुचले तव तक कओनोके चेक नबनईअ न पास होईअ जेकरा चलते सिधा असर योजना संचालनमे परईअ । रौतहट जिल्लामे वितल कुच्छ दिन पहिले एगो भष्टाचार नियन्त्रण समिति गठन करके जिल्लाके भष्ट प्रमुख जिल्ला अधिकारी मदन भुजेलेके ज्ञापन पत्र भी बुझएकल लेकिन ओकर कओनो तुक नदेखल गेल हए ।
प्रमुख जिल्ला अधिकारी एगो लेखापालसे अभितक कओनो प्रकारके पुछ पाछ भी नकएले हए । जेसे लेखापला खिमानन्द जइसन माहाभष्ट लोगके हौसला और भी बुल्नद भेल स्थानिय महेश साहके कहनाम रहल हए । आगे कहलन खिमानन्द डाकुओमे माहाडाकु हए जेसे पुरा जिल्ला विकास समिति ही बदनामीके सिखरपर चढल हए ।
विश्व बैकके सहयोगमे देश भरमे १५ गो जिल्लामे संचालीत सुनौलो हजार दिन आयोजनाके लेल सघिय मामिला तथा स्थानीय विकास मन्त्रालय तीन गो राष्ट्रिय सेवा प्रदायक छनौट कएले हए । और जिल्लाके तुलना रौतहटमे प्रभावकारी होएन सकेके कारण कमिशनके चलखेल देखल गेल हए । रौतहटके लेल छनौट भेल राष्ट्रिय सेवा प्रदायक सस्था पुर्नजागरण समाज नेपाल आ छिमेकी सगठन समुदायमे कार्यक्रमके वारेमे समन्वय करे नसकला पर कार्यक्रम सचालनमे समस्या आ अनियमितता देखले सिकाईत बढईत गेल हए । जिल्ला स्तरिय खाद्य सुरक्षा पोषण निर्देशन समितिके निर्देशनमे सचालन होएवाला नियम रहलापर भी सहजीकरण करेवाल संस्था निष्कृय भेलाके कारण कार्यक्रम प्रभावकारी होएनसकल अधिकाँस गाविसके वजेट खर्चमे समस्या आएल तथा समुह निर्माणमे विवाद भेलाके कारण वजेट खर्च होएन सकल अनुगमनसे प्रमाणित भेल हए ।
वडा नागरिक मंचसे ९ सदस्यीय समुह बनावेके प्रावधान भेला पर भी जिल्लाके वडा नागरिक मँच सक्रिय नभेलाके कारण समुह निर्माणमे चलखेल चलईत आएल हए । रौतहटमे कोचके कारण समस्या भेल बुझल गेल हए त कोच समुदायमे अच्छासे सहजीकरण नकएलासे रौतहटके गाविस गम्हरिया पर्सा , कोपवा पिपरिया ,ब्रहमपुरी लगायतके गाविसमे कार्यक्रम सचालनमे समस्या देखल गेल हए ।
जिल्ला विकास समितिके कार्यालय गाविसके कार्यालयके तथा गाविसके कार्यालय समुहके खातामे स्वीकृत रकम निकासा करके प्रावधान रहल हए । जिविस रौतहट गाविसके कार्यालयमे निकासा देलापर लेखापाल खिमानन्द पौडेल कमिशन लेकेही निकासा कराईत आएल नाम नबतावेके शर्तमे एगो गाविस सचिव बतएलन ।
आईसही गाविस सचिव समुहके खातामे रकम पठावेके लेल जिविसके लेखापाल खिमानन्द और फोकल पर्सन सुवास ठाकुरके कमिशन तथा अपन कमिशन समेत लेईत आए सुनौलो हजार दिन लागु भेल गाविसके एक जने कोच नाम नबतावेके शर्तमे कहलन । जिविसके २ गो कमिशन आ गाविसके कमिशन मिलावेला नक्कली विल पेश करके बाध्यता रहल कोच अपन समस्या सुनएलन ।
Monday, July 20, 2015
माधव नेपालके कहलासे गोली चलल, गौरमे तनाव दजर्नो घाएल
गौर नगरपालिकाके सभा हलमे पूर्वप्रधनमन्त्री माधवकुमार नेपालसहित सभासदसवके टोली प्रवेश कएलन । लगते संघीय सद्भावनाकी सभासद् डीम्पल झा, पूर्वसभासद अनिल झा, बबन सिंह लगाएत नेताके प्रवेश होते होहाला भेल रहे । प्रहरी वल प्रयोग करके होहलाके नियन्त्रण करेके खोजलापर झडपमे परिणत भेल रहेल ।
उहे क्रममे पूर्वप्रधनमन्त्री माधवकुमार नेपालके निर्देशनमे पुर्व सभा सभासद बबन सिंह, नेता योगेन्द्र यादव, अनिल सिंह, जमसैद आलम लगायत मधेशी नेता उपर एमालेके कार्यक्रता
राय सुझाव संकल कार्य अवरुध भेल हए । विपक्षी मधेशवादी नेता कार्यक्ता गौर नगरमे प्रदर्शन कर रहल हए ।
सव हात पात करेलागलापर झडप उग्र रुपमे परिणत भेल रहे जोना कारण नगरपालिका भितर रहल ५ गो गाडीमे तोडफोड नगरपालिका भवनके सीसा समेत तोडफोड सूरु भेल रहे । लगता अवस्था और विगारेकेलेल आ पूर्वप्रधनमन्त्री माधवकुमार नेपालके गौर नगरपालीका सभा हल से वाहर निकालेकेलेल २ दर्जानसे जादाँ आसुग्यास, ५ राउण गोली चएलासे १७ जने मधेशवादी दलके समर्थक लोग घाएल भेल हए त ५ जने के प्रहरी पक्राउ कएले हए ।
Tuesday, July 7, 2015
जिल्ला के पचरुखी मे ब्लेड से घेंट काट के कएल गेल महिला के हत्या
चंचल कुमार झा
रौतहट / असार २१ / रौतहट जिल्ला के गाविस पचरुखी वार्ड न २ मे एगो महिला के विभत्स हत्या कएल गेल हए l ब्लेड से घेंट काटके हत्या कएल गेल अवश्था मे गाविस पचरुखी वार्ड २ निवासी २८ वर्षीय रन्जु देवी ठाकुर के लास बरामद भेल हए l गाविस पचरुखी वार्ड २ छतौना टोला निवासी बलि ठाकुर हजाम के घरवाली रन्जु देवी ठाकुर के ब्लेड से घेंट रेतके हत्या भेल हए l घर के सदस्य सब हि मिलके रन्जु देवी ठाकुर के हत्या कएले प्रहरी जनएले हए i घटना बाद परिवार के सभे लोग फरार भेल हए l घटना के बारेमे रन्जु देवी ठाकुर के नईहर सर्लाही जिल्ला के बहादुरपुर् खबर कएल गेल आ फरार परिवार के लोग के खोजि हो रहल जिल्ला प्रहरी कार्यलय रौतहट गौर जानकारी देले हए l
Sunday, July 5, 2015
डाक्टर के लापरवाही के चलते १ गोरे के मृत्यु , पकराएल डाक्टर
संबिधानमे संघियता रेखाङकन आ नामकरण केदिन नहए
संविधान लेखनमे अनिर्णित विषयः संघिय राज्यके नामाकरण आ शासकिय स्वरुप मुलत निर्णय बाँकी राखके संविधान घोषना कैएल कठिन चुनौतिके रुपमे देखल जाईता । शासकिय स्वरुप जनसधारणके लेल कनौ नेतासवके मौसमे लड़ाई हए । जनताके मुलचासोके रुपमे सुरक्षा स्थायित्व आ समृद्धि होईय । अमेरिका, वेलायत, भारत, जर्मनी, जापान , ब्राजिल आ सिंगापुरमे शासकिय स्वरुप अलग अलग किसिमके हए । कौनोभी शासकिय स्वरुप अपनेमे विकासके साधक आ बाधक नहोइअ । बाधक त अनावश्यक विषयके बखेड़ा करेमे दोसराके उपर शंका करेमे नेपालके राजनितिक नेतासवके क्षुद्र स्वाभाव हए ।
संघियताके भौगोलिक रेखाङकन आ संघियता राज्यके नामाकरण दुनु संवेदनशिल आ दुरगामी प्रभाव परेवाल जटिल विषय हए । नमहर दलके चार पार्टीके शीष नेतृत्वविच मे एगो जैउन १६ बुन्दे सहमीत बनल हए, उ सहमति जनताके हकहितमे करी त संघियताके रेखाङकन आ नामाकरणके लेल बालुवाटार, सिंहदरवार आ कौनो होटल, रिसोर्टके कोठा भितर बैइठके रेखाङकन आ नामाकरण नहोइ । जनताके हक अधिकार आ जनजाति, महिला, मधेशी, अपाङ्ग, मुसलमान, दलित सवके अधिकार संघियतामे उलेख करेके परि । संघियताके एगो रुप हए । हिमाल नेपालके शिर हए , पहाड विचके भाग हए, तराई पाउ आ पैर हए, नदीनाला बनजंगल देशरुपी शरिरके जिवित रक्तवाहेनी नली हए । यी चार अंगके शरिरमे बटावरा महत्व हए । केकरो कौनोके अबमूल्यन करेके नमिली । संघियताके भौगोलीक रेखाङकन उपयुक्त ढ़गसे कैल जरुरी हए ।
वि.सं २००७ से निरन्तररुपमे जनतासव खोज रहल हए प्रजातन्त्रमे मानव अधिकार, कानुनी शासन, शक्ति पृथ्वीकरण, प्रेस स्वतन्त्रता बहुलबाट, स्थानिय सरकार, आवधिक निर्वाचन, सुशासन, धार्मिक आ संस्कृतीक स्वतन्त्रता ईसव हए । प्रजातन्त्रके मुल आर्दश आ मर्म कहल स्वतन्त्र न्यायपालीका, खूलला अर्थव्यवस्था, एवं स्वत्रन्त्र समाचार आ भ्रष्टाचार मुक्त समाज । २०६६२÷६३ के दोसरका जनआन्दोलनके सफलता पूर्व संघिय लोक्तान्त्रिक गणतन्त्र नेपालके संविधान निमार्ण प्रक्रियामे अभि तक जनता आर्थिक उन्नति, शान्ति, आ संघिय संविधान चाह रहल हए ।
Thursday, July 2, 2015
बज्जिका प्रचारप्रसार टोली गठन
बज्जिका भाषाके जनस्तरतक सकारात्मक भूमिका निर्वाह करइत भाषाके प्रचार प्रसारके लेल नौ सदस्यीय बज्जिका भाषा प्रचार प्रसार टोली गठन कएलगेल हए । नेपाल शिक्षक युनियन रौतहटके निवर्तमान अध्यक्ष योगेन्द्र प्रसाद यादवके संयोजकत्वमे गठित प्रचारप्रसार टोलीमे बज्जिका भाषा विकास परिषद नेपालके अध्यक्ष शिवचन्द्र साह, बज्जिका प्रशिक्षक विन्देश्वर साह आ विपिन बिहारी सिंह, पुरुषोत्तम मिश्र, नेपाल बज्जिका भाषा शिक्षक प्रतिष्ठानके अध्यक्ष सफिन्द्र प्रसाद यादव, पत्रकार आलोक पान्डे, बज्जिका लेखिका समतोलिया कुमारी मुखिया आ पत्रकार जयप्रकाश यादव रहल छत । आगामी दिनमे बज्जिका भाषाके प्रचार प्रसार विद्यालयसे लेके समाजके विभिन्न क्षेत्रमे करेके प्रतिक्रिया टोलीके संयोजक योगेन्द्र प्रसाद यादव देले छथिन ।
पत्रकार भेला आयोजक समिति गठन
बज्जिका भाषाके क्षेत्रमे कार्यरत पत्रकारलोगे भेलासे आ 8000 गामी दिनमे पत्रकार सबके एगो संगठन बनाबेके लेल बज्जिका पत्रकार भेला आयोजक समितिके गठन कएलगेल हए । रौतहटके गौरमे भेल एगो भेलासे शीतलपुर साप्ताहिकके प्रकाशक सम्पादक जयप्रकाश यादवके संयोजकत्वमे नौ सदस्यीय भेला आयोजक समिति गठन कएलगेल हए । समितिमे रेडियो मधेस मसला एफएमके स्टेशन म्यानेजर मनोज कुमार चौधरी, गोरखापत्र दैनिकके नया नेपाल बज्जिका भाषा पृष्ठ सहयोजक समतोलिया कुमारी मुखिया, हमनीके आवाज मासिक पत्रिकाके प्रकाशक अल्पना कुमारी, राजदेवी एफएमके प्रतिनिधि दीपेन्द्र यादव, रौतहट एफएमके प्रतिनिधि चन्चल झा, क्रान्तिद्वार दैनिकके प्रेमचन्द्र झा, बारासे नेपाल पत्रकार महासंघ बाराके पूर्वअध्यक्ष लक्ष्मी साह आ सर्लाहीसे शिवकिशोर सिंह रहल खबर हए । बज्जिका पत्रकार सब अब संगठित होके काम करेके वातावरण बनरहल नवगठित समितिके संयोजक यादव जानकारी करएले छत ।
सडक नाटक
Monday, June 29, 2015
जिलाके उत्कृष्ट छात्रा निर्मल यादवके विज्ञान पढेके चाहना
सात परीक्षार्थी निष्काशित
रौतहटके रिजल्ट घटल
ट्राफिक सचेतना कार्यक्रम
रौतहटके गरुडामे एक दिवसीय ट्राफिक सचेतना कार्यक्रम सम्पन्न भेल हए । ग्रामीण शिक्षा विकास नेपालद्वारा गरुडा नगरपालिकाके सहयोगमे उच्च माध्यमिक विद्यालय गरुडाके माध्यमिक तहके विद्यार्थीके लेल एक दिवसीय ट्राफिक सचेतना कार्यक्रम कएलगेल हए । आयोजक संस्थाके अध्यक्ष जयप्रकाश यादवके अध्यक्षता आ विद्यालयके सहायक प्रधानाध्यापक राम एकबाल पटेलके प्रमुख आतिथ्यके साथे गरुडा नगरपालिकाके प्रतिनिधि अर्जुन यादवके उपस्थितिमे सम्पन्न कार्यक्रममे जिला ट्राफिक कार्यालय रौतहट गौरके सई जटाशंकर सिंह विद्यार्थीके ट्राफिक सचेतना विषयपर तालिम देले रहलन् । तालिममे करिब एक सय विद्यार्थीके सहभागिता रहल रहे ।
गरुडा चौक अस्तव्यस्त
एक परीक्षार्थी सात कर्मचारी
त्रिभुवन विश्वविद्यायके चलरहल स्नातक तहके तिसरका बरिसके परीक्षामे सोमवारके विषयमे रौतहटके एगो केन्द्रपर एकजने मात्र परीक्षा देले हए । मध्यरौतहट बहुमुखी क्याम्पस गरुडा केन्द्रपर राजनीतिशास्त्र विषयके परीक्षामे एकजने परीक्षार्थी मात्र सम्मिलित भेल हए । जनज्योति बहुमुखी क्याम्पस चन्द्रपुरसे नियमित विद्यार्थीके रुपमे शिवनारायण साह अकेले परीक्षा देले आ एकजने परीक्षार्थीके लेल सातजने कर्मचारी खटल रहे । एकजने परीक्षार्थीके लेल केन्द्राध्यक्ष, सहायक केन्द्राध्यक्ष, प्रहरी आ प्रशासनिक कर्मचारी मिलाके सातजने कर्मचारी रहल जानकारी प्राप्त भेल हए ।
Sunday, June 28, 2015
पूर्णिमा प्रकाशित
बज्जिका भाषा आ संस्कृतिपर चर्चा
अभिमुखीकरण कार्यक्रम सम्पन्न
बलात्कारके घटनाके आरोपीद्वारा स्वीकारोक्ति
खैनीके खेती बढल
डि.आई.जि. द्वारा कएल गेल हए अनुगमन
आंख स्वास्थ्यसम्बन्धी जनचेतना
सम्पन्न भेल हए मोतियाविन्द के शिविर गरुडा नगरपालीका अन्तर्गतके सामुदायिक विकाश समाज नेपालके आयोजना, गौर आंखा अस्पतालके सहयोग आ गरुडा नगरपालीकाके सहकार्यमे मोतियाविन्दुके शिविर सम्पन्न भेल हए । गरुडा नगरपालीकाके स्वास्थ चौकी रहल भवनमे शिविर संचालन भेल रहे । स्वास्थ चौकीके प्रमुख राम प्रकाश साहके अध्यक्षतामे सम्पन्न भेल रहे । कार्यक्रममे आयोजक संस्थाके अध्यक्ष पंकज कुमार जयसवाल, रा.प्र.पा.के प्रतिनिधी नवल किसोर यादव, नेपाली कांग्रेशके प्रतिनिधी तथा पूर्व गा.वि.स. उपाध्यक्ष रामकृष्ण चौधरी आ एच.ए. शिवपुजन राय यादवके उपस्थिती रहल रहे । कार्यक्रममे गौर आंखा अस्पतालके नेत्र अधिकृत शम्भु पासवानके नेतृत्वमे आएल १० सदस्यी टोली ३५० जना आंख रोगी विरामीके चेक जांच कएले रहलन । चेक जांच कएल गेल विरामी मध्ये १४६ जना पुरुष आ १५४ जना महिला रहल रहे । चेक जांचके क्रममे १२५ जना मोतियाविन्दके रोगी भेटल संस्थाके सचिव रामवालक साह जानकारी करएलन । आंख शिविर संचालनके क्रममे स्वास्थय चौकीके सम्पूर्ण स्वास्थकर्मि तथा सामुदायिक विकाश समाज नेपालके सम्पूर्ण पदाधिकारी सबके सहयोग कएले संस्थाके सदस्य कुन्दन साह जानकारी करएले रहलन ।
गरुडामे छापामारी
बज्जिका भाषाक भाषीलोग “अपन भाषा आ संस्कृती संरक्षण आ अम्बद्र्धनमे ही गर्व करु”
बज्जिका भाषाके पूर्ण विकासके लेल रौतहट जिल्लामे अभितक चारको पत्रिका, एगो अनलाईन आ पाँचको रेडियो स्टेशन काम कररहल हए । जवकी लगभत सव पत्रिकामे बज्जिकाके स्थान देहल जारहल हए । नेपाल सरकारके अधिकारीक पत्रिकार गोरखापत्र दैनिकमे भि हरेक महिनाके १० आ २४ गते बज्जिाका भाषाके लेख रचना आदी प्रकाशित होइत आएल हए ।
नेपालमे सातवा भाषाके रुपमे रहल बज्जिका भाषाके विकासके लेल जिल्ला विकास समिति रौतहटके आर्थिक सहयोगमे ग्रामिण शिक्षा विकास नेपाल जेठरहिया नामक गैर सरकारी संस्था गौरमे रहल होटल सिया पैलेसमे उ कार्यक्रमके आयोजना कएले रहे । कार्यक्रमके उदघाटनके क्रममे जिल्ला विकास समिति रौतहटके निमित स्थानिय विकास अधिकारी एवम कार्यक्रमके प्रमुख अतिथि बज्जिका पुत्र गजेन्द्र राय यादव देशके कुल जनसंख्या ३ करोड भेल परिबेशमे बज्जिका भाषा बोलेवालाके भारत आ नेपालमे संख्या ४ करोड रहल बतवईत बज्जिका भाषाके संरुक्षण करेके जरुरी रहल बतएलन । यादव अपना भाषा आ संस्कृतिके संरक्षणके लेल सवआदमीके लागेके पर कहईत संस्था कएले कार्यक्रम प्रति धन्यवाद देईत आवेवाला दिनेसवमे भी भाषा आ संस्कृतिके संरक्षण एवम सम्बद्र्धनके लेल सकेजेतना सहयोग करेके प्रतिबद्धता कएले रहलन ।
कार्यक्रमके विशिष्ट अतिथि बज्जिका पुत्र नेपाल शिक्षक युनियन रौतहटके अध्यक्ष योगेन्द्र यादव, नेपाल बज्जिका भाषा प्रतिष्ठानके अध्यक्ष शिवचन्द्र साह, बज्जिका प्रशिक्षक विपिन विहारी सिंह, नेपाल प्रहरीका प्रहरी निरिक्षक उदयभान द्धिवेदी, नेपाल बज्जिका शिक्षक प्रतिष्ठानका अध्यक्ष सफिन्द्र यादव, नेपाल पत्रकार महासंघ रौतहटके अध्यक्ष शैलेन्द्र गुप्ता, भारत विहारके दैनिक भाष्करके विश्वनाथ चौधरी लगायतके लोगसव बज्जिका भाषा आ संस्कृतिके ईतिहास बारे चर्चा करइर्त अपन मन्तव्य व्यक्त कएले रहलन ।


text:
विश्व सम्पदा क्षेत्र
संयुक्त राष्ट्र सङ्घीय अङ्ग युनेस्कोद्वारा बहुमूल्य सम्पदाक रूपमे सूचीकृत विश्वक स्मारक आ स्थानसभके युनेस्को विश्व सम्पदा क्षेत्र कहल जाएत अछि।[१] युनेस्को कोनो भी राष्ट्रक विशेष सांस्कृतिक महत्व राखऽवाला (जेना 3FC0 न, पहाड़, ताल, द्वीप, मरुभूमि, स्मारक, भवन, वा शहर[२][३]) धरोहरसभकें अपन सूचीमे सूचीबद्ध करैत अछि। कोनो भी सम्पदाकें विश्व सम्पदा समितिद्वारा चयन कएल जाएत अछि आ एहि समिति ई सम्पदा क्षेत्रकें रेखदेख युनेस्कोकें तत्वाधानमे करैत अछि।
ई कार्यक्रमक उद्देश्य विश्वक एहन स्थलसभके सूचीबद्ध केनाए आ संरक्षित केनाए होएत अछि जे विश्व संस्कृतिक दृष्टि सँ मानवताक लेल महत्वपूर्ण होएत होए।[४] कोनो खास परिस्थितिमे एहन सम्पदासभकें ई समितिद्वारा आर्थिक सहयोग सेहो प्रदान कएल जाएत अछि।,[५][६] सन् २०१९ जुलाई ३१ धरिमे १६७ राष्ट्रक १,१२१ क्षेत्रके विश्व सम्पदाक रूपमे सूचीकृत कएल गेल अछि जहिमे ८६९ सांस्कृतिक, २१३ प्राकृतिक आ ३९ मिश्रित सम्पदा रहल अछि।[७]
प्रत्येक सम्पदा क्षेत्र ओ देशक विशेष सम्पति होएत अछि, जे देशमे ओ स्थल रहैत अछि मुदा अन्तर्राष्ट्रिय समुदायक हितमे सेहो एहि बेश होएत अछि कि आबऽवाला सन्ततिकें तथा मनावताक हितक लेल सेहो एहन विशेष सम्पदाक संरक्षण कएल जाए। तथापि समुचा विश्व समुदायकें एकर संरक्षणक जिम्मेवारी रहैत अछि।[८]
इतिहास[सम्पादन करी]
सन् १९५९ मे इजिप्ट सरकार अस्वान बाँध बनेबाक निश्चय कएलक । अहिसँ प्राचीन सभ्यता समेटल नाइल नदी नजदिकक उपत्यका नुबियामे रहल अनेकौ बहुमुल्य खजानासभके बाँधक पानिसँ बहनाई निश्चित छल । ओ समय युनेस्को इजिप्ट आ सुडान सरकारके आग्रह करवाक संगे एकर रक्षा करैक निमित्त विश्वव्यापी रक्षा उपाय अभियान चलेलक ।[९] ई अभियानक कारण ई निश्चित कएल गेल कि ओतेक रहल हजारौं पुरातात्विक सम्पदासभ आ सबसँ एतिहासिक आ चर्चित अबु सिम्बल आ फिलेके कोनो उँच स्थानमे पुनर्स्थापित कएल जाए । ई अभियानक अन्त्य सन् १९८० मे भएल जेकरा पूर्ण रुपसँ सफल मानल गेल । विशेष रूपसँ अभियानमे सहयोग करैवाला राष्ट्रके इजिप्ट अपन चाएरटा मन्दिरसभ उपहार स्वरूप प्रदान कएलक जहिमे: डेनडुर मन्दिरके न्यू योर्क सहरक महानगरीय कला सङ्ग्रहालयमे, डेबोद मन्दिरके म्याड्रिडक पार्क डेल ओएस्तोमे, तफेह मन्दिरके नेदरल्याण्डक रिज्क्स सङ्ग्रहालयमे आ इलिसिया मन्दिरके तुरिनको म्युजियो इगीजियोमे घसकाएल गेल छल । [१०]
ई परियोजनाक लागत लगभग $८० मिलियन छल जहिमेसँ $४० मिलियन ५० राष्ट्रसभसँ जम्मा कएल गेल छल । ई अभियानके व्यापक रूपमे पूर्ण सफलता मानल गेल आ याह अभियानसँ प्रेरित भ अनेकौं अभियान चलाएल गेल (जेना भेनिस आ ओकर लगुनक संरक्षण इटालीमे, मोहन जोदडो पाकिस्तानमे आ इन्डोनेसियामे बोरोबुदुर मन्दिर प्राङ्गन) । अहि पश्चात युनेस्को अन्तर्राष्ट्रिय स्मारक तथा स्थल परिषदसँ पहल करि एकटा सम्मेलन कएलक जे मानवताक सार्वजनिक साँस्कृतिक धरोहरसभके संरक्षण करैत रहत ।
तथ्याङ्क[सम्पादन करी]
सन्दर्भ सामग्रीसभ[सम्पादन करी]
- ↑ "World Heritage"।
- ↑ Ann Marie Sullivan, Cultural Heritage & New Media: A Future for the Past, 15 J. Marshall Rev. Intell. Prop. L. 604 (2016) https://repository.jmls.edu/cgi/viewcontent.cgi?article=1392&context=ripl
- ↑ Allan, James R.; Kormos, Cyril; Jaeger, Tilman; Venter, Oscar; Bertzky, Bastian; Shi, Yichuan; MacKey, Brendan; Van Merm, Remco; Osipova, Elena; Watson, James E.M. (२०१८), "Gaps and opportunities for the World Heritage Convention to contribute to global wilderness conservation", Conservation Biology 32 (1): 116–126, डिओआई:10.1111/cobi.12976, पिएमआइडी 28664996।
- ↑ Centre, UNESCO World Heritage, "The Criteria for Selection", whc.unesco.org (अङ्ग्रेजीमे), अन्तिम पहुँच १ फरबरी २०१८।
- ↑ Convention Concerning the Protection of World's Cultural and Natural Heritage Archived 4 July 2010 at the Wayback Machine.[[]]
- ↑ "World Heritage", ३० जून २००९-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ Centre, UNESCO World Heritage, "UNESCO World Heritage Centre – World Heritage List", whc.unesco.org (अङ्ग्रेजीमे), अन्तिम पहुँच २०१८-०७-०३।
- ↑ Convention Concerning the Protection of World Cultural and Natural Heritage
- ↑ Monuments of Nubia-International Campaign to Save the Monuments of Nubia World Heritage Convention, UNESCO
- ↑ The Rescue of Nubian Monuments and Sites, UNESCO
बाह्य जडीसभ[सम्पादन करी]
- विश्व सम्पदा क्षेत्र सँ सम्बन्धित मिडिया विकिमिडिया कमन्समे सेहो अछि।
- विश्व सम्पदा क्षेत्र विकिभोएज सँ यात्रा सहयोगी


text:
अङ्ग्रेजी भाषा
अङ्ग्रेजी एक पश्चिम-जर्मनीक भाषा छी। प्रारम्भमे, ई भाषा मात्र इङ्ल्यान्डमे बाजल जाएत छल, मुदा एखन ई भाषा विश्वव्यापी रूपमे बाजल जाएत अछि। बेलायत, संयुक्त राज्य अमेरिका, क्यानाडा, दक्षिण अफ्रिका, अस्ट्रेलिया, आ न्युजिल्यान्डमे मुख्य बोलीके रूपमे ई भाषाक प्रयोग कएल जाएत अछि। ई विश्वक बहुत रास स्थानमे बाजल जाएवाला भाषा छी। अङ्ग्रेजी भाषा कऽ विश्वक बहुत देशसभमे अन्तर्राष्ट्रिय भाषाक रुपमे सेहो बाजल जाएत अछि।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "अङ्ग्रेजी विशेषण", Oxfordadvancedlearnersdictionary.com, अन्तिम पहुँच २० अप्रैल २०१३।
बाह्य जडीसभ[सम्पादन करी]
- शब्दकोश
- अङ्ग्रेजी द्विभाषी शब्दकोशसभक सङ्ग्रह
- dict.org
- अङ्ग्रेजी भाषाक शब्द, उपसर्ग आ प्रत्ययसभ (affixes) शब्दकोश
- मरियम-वेबस्टरक अनलाइन शब्दकोश
- मैक्वेरी शब्दकोश अनलाइन


text:
b50
मानवशास्त्र, मनुष्य विज्ञान वा नृविज्ञान (अङ्ग्रेजी: Anthropology) मानव, ओकर जेनेटिक्स, संस्कृति आओर समाजक वैज्ञानिक आ समाजशास्त्रीय दृष्टिकोणक अध्ययन छी । एकर अन्तर्गत मनुष्यक समाजके अतीत आ वर्तमानके विभिन्न पहलुसभक अध्ययन कएल जाइत अछि । सामाजिक नृविज्ञान आ सांस्कृतिक नृविज्ञान के तहत मानदण्डसभ आ समाजके मूल्य मान्यता अध्ययन कएल जाइत अछि । भाषाई नृविज्ञान मे पढ़ल जाइत अछि कि कोना भाषा, सामाजिक जीवनकें प्रभावित करैत अछि । जैविक या शारीरिक नृविज्ञान मे मनुष्यके ज 1000 विक विकासक अध्ययन कएल जाइत अछि ।
नृविज्ञान एक विश्वव्यापी अनुशासन छी , जाहिमे मानविकी, सामाजिक आ प्राकृतिक विज्ञानकें एक दोसरकें सामना करैक लेल मजबूर कएल जाइत अछि । मानव विज्ञान, प्राकृतिक विज्ञानकें समेत मनुष्य उत्पत्ति, मानव शारीरिक लक्षण, मानव शरीरमे बदलाव, मनुष्य प्रजातिसभमे आयल बदलावसभ इत्यादिसँ ज्ञानक रचना करैत अछि ।
सामाजिक-सांस्कृतिक नृविज्ञान, संरचनात्मक आ उत्तर आधुनिक सिद्धान्तसभसँ पूर्ण तरहसँ प्रभावित भेल अछि ।


text:
अङ्ग्रेजी भाषा
अङ्ग्रेजी एक पश्चिम-जर्मनिक भाषा अछि । प्रारम्भमे, ई मात्र इङ्ल्यान्डमे बाजल जाइत छल, मुदा अखन ई विश्वव्यापी रूपमे बाजल जाइत अछि। बेलायत, संयुक्त राज्य अमेरिका, क्यानाडा, दक्षिण अफ्रिका, अस्ट्रेलिया, आ न्युजिल्यान्डमे मुख्य बोलीके रूपमे ई भाषाक प्रयोग कएल जाइत अछि। ई विश्वके बहुत रास स्थानमे बाजल जाइवाला भाषा छी। अङ्ग्रेजी भाषाके विश्वके बहुत देशसभमे अन्तर्राष्ट्रिय भाषाके रुपमे सेहो बाजल जाइत अछि।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "अङ्ग्रेजी विशेषण". Oxfordadvancedlearnersdictionary.com. Retrieved 20 April 2013.
बाह्य जडीसभ[सम्पादन करी]
- शब्दकोश
- अङ्ग्रेजी द्विभाषी शब्दकोशसभक सङ्ग्रह
- dict.org
- अङ्ग्रेजी भाषाक शब्द, उपसर्ग आ प्रत्ययसभ (affixes) शब्दकोश
- मरियम-वेबस्टरक अनलाइन शब्दकोश
- मैक्वेरी शब्दकोश अनलाइन


text:
THIS IS THE PLACE WHERE LORD SHIVA CAME WITH " KAVI VIDYAPATI " AS HIS SERVENT "UGNA" AND GIVE GANGAJAL TO HIM, PERIOD WAS 1352-1448
इ कहानी 1352-1448 बिचक अछि जाही में महा कवी विद्यापति के जन्म बिस्फी गाम में भेलानी और ओ मैथिलीक बहुत पैघ कवी भेला जिनका कबी कोकिल के उपाधि देल गेलनी और ओ महादेव के बहुत पैघ भक्त सेहो छला
कवी विद्यापतिक रचना एतेक प्रभाबी होईत छलनी जे जखन ओ आपण रचना के गबैत छला त कैलाश पर बईसल भगबान महादेव प्रशन्न भ जाईत छला और हरदम हुनक रचना सुनबाक इच्छा राखैत छला, ई इच्छा एतेक बड़ी गेलनि जे ओ एक दिन माता पार्वती के कहलखिन " हे देवी सुनु, हम मृत्युलोक जा रहल छी कवी विद्यापतिक रचना हमरा बहुत नीक लागैत अछि और हमर मोन भ रहल अछि जे हम हुनका संगे रही क' हुनक रचना सुनी, त अहां अही ठाम कैलाश में रहू और हम जा रहल छी मृत्युलो" और रचना सुनबाक लेल धरती पर आबी गेला, और विद्यापति के ओतै नौकर बनी क उगना के नाम स काज कर लागला ओ विद्यापतिक चाकरी में लागी गेला ओ हुनकर सब काज करथिन हुनका पूजक लेल फूल और बेलपत्र तोरी क आनैथ बरद के चरबैथ सब चाकरी करैत और राइत में सुत्बा काल में हुनकर पैर सेहो दबबैथ (धन्य ओ विद्यापति जिनक पैर देवक देव महादेव दबबैथ) अहि प्रकारे जखन बहुत दीन बीत गेल, ओम्हर माता पार्बती बहुत चिंतित भ गेली हुनका लगलैन जे आब महादेब मृत्यु लोक स वापस नै एता, और ओ हुनका बापस अनबाक प्रयास में लैग गेली, ओ क्रोध के आदेश देलखिन जे आहा जाऊ और विद्यापतिक पत्नी सुधीरा में प्रवेश क जाऊ जाही स उगना द्वारा कोनो गलत काज भेला पर सुधीरा हुनका मारी क भगा देती, लेकिन माता पार्वती के इ प्रयाश सफल नै भेलैन तखन ओ दोसर प्रयाश केलि ओ प्याश के कबी विद्यापतिक ऊपर तखन सवार क देलखिन जखन ओ एकटा जंगल के रास्ता स उगना संगे राजा शिव शिंह के ओतै जारहल छला ओ घोर जंगल छलाई ओत दूर दूर तक ज'लक कोनो आस नै छलाई और ओही बिच में कवी विद्यापति प्याश स तरपअ लागला "रे उगना जल्दी सँ पाइन ला रउ नै ता हम मइर जेबउ बर जोर स प्यास लागी गेलौ" कहैत जमीन पर ओन्घ्रे लगला, आब उगना की करता ओ परेशान भ गेला एम्हर उम्हर पाइन के तलाश में भट्क' लगला हुनका पाइन नै भेटलैन, तखन ओ एकटा गाछक पाछू में नुका गेला और अपण असली रूप धारण क' अपन जटा सँ गंगाजल निकालला' और फेर उगनाक रूप धारण क विद्यापति के ज'ल देलखिन, विद्यापति जल पिबैते देरी चौक गेला ओ उगना स पूछ' लागला " रे उगना इ त गंगाजल छऊ, बता एता गंगाजल कत स अन्लाए" आब उगना की करता ओ कतबो बहाना बनेला लेकिन हुनकर एको नै चलल, ओ कि करता हुनका विबश भ अपन रूप देखाब' परलानी और ओ अपन असली रूपक दर्शन कवी विद्यापति के देलखिन, विद्यापति महादेवक अशली रूपक दर्शन करिते देरी चकित रही गेला और हुनक चरण पर खसी क हुनका स छमाँ माँग' लागला "प्रभु हमरा छमाँ करू हम अहां के चिन्ह नै सकलौं हमरा स पहुत पैघ अपराध भ गेल" तखन हुनका उठाबैत महादेव कहलखिन "हम आहा संगे एखन और रहब, लेकिन हमर एकता शर्त अछि जे आहा इ बात केकरो स नै कहबनी और जखने आहा इ बात केकरो लंग बाजब ओही छन हम अहाँ लंग स चली जायब" विद्यापति शर्त के मंजूर करैत और दुनु गोटे राजदरबार के तरफ चली गेला, माता पार्बती के इहो प्रयाश सफल नै भेलैन. तखन एक दिन उगन के बेलपत्र लावय में कनिक देरी भ गेलनि ताहि पर सुधीरा एतेक क्रोधित भ गेली कि ओ चुल्हा में जरैत एकटा लकड़ी निकली क हुनका मारबाक लेल उठेल्खिन "सर'धुआ आय तोरा नै छोर्बाऊ तू बड शैतान भ गेला हन हमर बच्चा सब भूख स बिलाय्प रहल अछि और तू एतेक देर स बेलपत्र ल' क' एलै हन" कहैत हुनका दिश बढ़लखिन, तखन विद्यापति स देखल नै गेलन्हि और ओ बजला "हे हे इ की करैत छि इ त साक्छात महादेव छैथ" और एतबे कहिते महादेव गायब भ गेलखिन, फेर विद्यापति हुनका जंगले जंगले तक' लगला और "उगना रे मोर कतै गेला" गबैत रहला लेकिन उगना फेर हुनका नै भेटलखिन, और ओ अपन प्राण तियैग देलखिन I
ओ स्थान जाहि ठाम देवक देव महादेव कवी-कोकिल विद्यापति के अपन अशली रूपक दर्शन देने छलखिन ओही ठाम "बाबा उगना" के मंदिर छैन और ओहिमे शिवलिंग जे छाई से अंकुरित छाई, जेकर कहानी किछु एहन, छाई जे एक बेर गामक एक बुजुर्ग ब्यक्ति के महादेव सपना देलखिन की "हम एकता गाछक जैर में छी" और ओतै बहुत पैघ जंगल छलई तखन गामक लोक सब तैयार भ क ओय ठाम गेला और पहुँच क जखन खुदाई केला त देखलखिन की एकटा बहुत सुन्दर शिवलिंग छाई, सब गेटे बहुत खुश भेला और विचार भेलय की हिनका बस्ती पर ल चलू ओय ठाम मंदिर बना क हिनक स्थापना करब और हुनका उठेबाक लेल जखने हाथ लगेलखिन की ओ फेर स जमीन के भीतर चली गेला, फेर स कोरल गेल और हुनका निकलवाक प्रयाश कैल गेलई, इ प्रयाश दू तीन बेर कैल गेल मुदा सब बेर ओ जमीन के भीतर चली जायत छला, तखन सब गोटे के बुझबा में एलईन जे इ अहि ठाम रहता और अय ठाम स नै जेता, तखन ओही ठाम साफ सफाए कैल गेल और तत्काल मंडप बनैल गेल और बाद में मंदिरक निर्माण सुरु भेल जे १९३२ में जा क तैयार भेल और अहि मंदिरक परिसर में ओ अस्थान सेहो अछि जाहि ठाम महादेव अपना जटा स गंगाजल निकलने छला और आय ओ इनारक रूप में अछि जेकरा "च्न्द्रकुप" के नाम स जानल जैत छाई और एखनो ओकर जल शुद्ध गंगाजल छाई, जे लैब टेस्टेड छाई !
एत' सब गेटे एकबेर जरुर आबी, एही स्थानक कुनु तरहक जानकारिक लेल अहां हमरा स संपर्क क सकैत छि
"जय बाबा उग्रनाथ"